TOYOTA club Serbia - Pravilnik\nTOYOTA club Serbia (ili skraćeno "TcS") je udruženje vlasnika i ljubitelja TOYOTA automobila u Srbiji. Poseta sajtu, pristup osnovnom sadržaju je omogućena svim posetiocima sajta.\nZa učestvovanje u radu sajta/foruma potrebno je učlaniti se kroz registraciju i poštovanje i pridržavanje pravila sajta/foruma. Registrovanim članovima se omogućava pisanje poruka i pristup sadržaju za članove.\nKorišćenje sajta/foruma je privilegija koja se može uskratiti u svakom trenutku bez prethodne najave, ukoliko TcS tim proceni da je integritet sajta/foruma ugrožen ponašanjem člana.\nNe poznavanje pravila Vas ne ograđuje od njihove primene, zato se potrudite da ih pročitate i usvojite.\nUkoliko se dogodi da vam je na primer obrisana poruka ili kompletna tema, proverite prvo u pravilima da li ste prekršili neko od navedenih. Ukoliko utvrdite da niste prekršili nijedno navedeno pravilo, kontaktirajte TcS tim. Ukoliko se radi o slučajevima gde je sve kristalno jasno definisano pravilima, na pitanja nećemo odgovarati, jer ste ta ista pravila pročitali, razumeli i prihvatili, prilikom registracije.\nNakon prihvatanja pravila prilikom registracije, link ka njima će ostati vidljiv pri vrhu foruma tako da u svakom trenutku možete da se podsetite.\nU slučaju primetnih izmena pravila registrovani članovi će biti naknadno obavešteni putem foruma.\nPravilnik TcS sajta/foruma\nČlan 1. Opšte odredbe\nOvo je profesionalno tematski sajt/forum na kome se isključivo piše/govori o TOYOTA automobilima i stvarima koje su direktno ili posredno vezane za TOYOTA automobile i automobilizam generalno. Svaka tema ili poruka koja bude varirala u odnosu na ovo pravilo može biti uklonjena bez prethodnog obaveštenja.\nZabranjena je upotreba psovki i bilo kakvih drugih vulgarnih izraza. Ukolite želite nekoga ili nešto da kritikujete, to možete uraditi sasvim civilizovano i bez psovki.\nZabranjeno je vređanje drugih članova foruma. Pod vređanjem se podrazumeva ismejavanje, ruganje, omalovažavanje i slično.\nTrudite se da pišete u skladu sa gramatičkim i pravopisnim pravilima jezika. Izbegavanje interpukcije, novog reda, pasusa ili gomilanje tačkica na kraju rečenice nije pitanje vašeg stila pisanja, nego pismenosti.\nUkoliko iznosite svoje mišljenje, trudite se uvek da ga argumentujete validnim dokazima/činjenicama.\nUkoliko prenosite tuđe mišljenje, izjavu ili vest, trudite se da navedete orginalni izvor.\nDiskusione teme na forumu služe za javnu raspravu. Ukoliko želite da razgovarate o ličnim temama sa nekim članom, koristite sistem privatnih poruka.\nZabranjeno je reklamiranje putem privanith poruka i mailova. Direktna penalizacija je izbacivanje sa sajta/foruma.\nU slučaju da primetite nepravilnosti u radu foruma, uočite spornu poruku nekog člana, dobijate spam i reklame putem mejla i privatnih poruka nekog od članova foruma, koristite sistem za prijavu TcS timu.\nOdređene diskusione sobe mogu imati specifične dopune pravila foruma, potrudite se da ih pročitate pre postavljanja tema/poruka u tim sobama.\nČlan 2. Upotreba foruma, pisanje tema, poruka i odgovora\nUpoznajte se sa spiskom diskusionih soba kako bi ste što lakše pronašli vašu sferu interesovanja. Na primer, opšte tehničke teme/pitanja se postavljaju diskusionu sobu "Garaža", dok problem/pitanje za konkretan model automobilia idu u istoimenu sobu.\nKada želite da postavite pitanje, dobro pogledajte da li ste pronašli pravu diskusionu sobu i da li je takvo slično pitanje postavljeno, koristite pretragu TcS sajta/foruma.\nCrossposting (posatavljanje iste teme u više diskusionih soba) je zabranjeno.\nKada otvarate novu temu za diskusiju, smislite jasan i razumljiv naslov teme. Zabranjeno je korišćenje naziva od jedne reči, kao što su "Hitno", "Pomoć", "HELP", "Procena".\nPiraterija putem sajta/foruma je zabranjena. TcS ni u kom obliku ne podržava, niti podstiče, članove na upotrebu ilegalnog, kradenog ili kopiranog.\nPozivanje na domaće firme/radnje van soba “Market saveti” se smatra reklamom. Reklama se na TcS sajtu/forumu plaća.\nSve slike kačite kao atačmente ili kao linkove pošto ste ih okačili na sajtove kao što su imageshack, photobucket, flickr ili neki slični. Ako ih postavljate kao linkove, koristite Thumbnails link, umesto pune slike.\nIzmena sopstvene poruke je vremenski ograničena, u kome možete svoju poruku izmeniti ili kompletno ukloniti.\nČlan 3. Korisnički profili\nZabranjeno je imati više od jednog naloga.\nPotpis može da sadrži tekst, najviše dva reda. U potpisu nije dozvoljneo staviti imena firmi (sem firmi proizvođača automobila, delova i maziva), njihove pseudonime, linkove ka komercijalnim sajtovima (sem sajtova firmi proizvođača automobila), brojeve telefona i slično.Prelažemo da u potpis stavite specifikaciju auta koji posedujete, na primer, "TOYOTA 2000GT 2.3L ’69".\nDimenzije avatara su ograničene na 84px po visini i širini. Možete ih uploadovati na sajt/forum ili ih linkovati sa druge lokacije. U slučaju linkovanja, ako je slika veća, forum će je sam redimenzonirati da se uklopi u predefinisane dimenzije.\nPotpis može da sadrži sliku. Dimenzije sličica u potpisima su ograničene na 300px (širina) visina 50px (visina) 25KB (veličina). Pod uslovom da je sličica u animiranom formatu (.GIF) dozvoljeno je do pet (5) frejmova.\nHvala na izdvojenom vremenu koje ste posvetili da bi ste pročitali ova pravila. Nadamo se da ne deluju previše restriktivno i da imate na umu da su ova pravila tu da bi Vam skrenula pažnju da se prema kolegama članovima odnosite sa dužnim poštovanjem i tolerancijom.\nTOYOTA club Serbia - Official fan club - TcS tim


Nečista krv -Lektira.co\nLektira:Nečista krv, Borislav Stanković\nBorislav Stanković (1876. - 1927.) rođen je u Vranju, u siromašnoj zanatlijskoj porodici. Školovao se u Vranju i Nišu, a završio je pravni fakultet u Beogradu. Zbog raznih neprilika u koje je zapadao, gotovo stalno je bio u sukobu sa Beogradskom čaršijom i ćitinskim moralom. Borislav Stanković bio je plodan pisac. Njegova najpoznatija djela su pripovijetke: Iz starog jevanđela, stari dani, Božiji ljudi, Pokojnikova žena; romani: Nečista krv, Gazda Mladen i Pevci (koje nije završio); i drame: Koštana, Tašana i Jovče, te memoari: Pod okupacijom. Književni rad započeo je u vrijeme kada se u srpskoj književnosti vršio nagli zaokret prema Evropi. Kao i mnogi njegovi vršnjaci, boravio je u Parizu, ali taj boravak nije imao nikakva odjeka u njegovom književnom stvaralaštvu.\nTema ovog djela je težak život Sofke, koji je u početku bio raskošan i ugodan, da bi se poslije očeve propasti završio tragično i bolno za njih.ema ovog djela je težak život Sofke, koji je u početku bio raskošan i ugodan, da bi se poslije očeve propasti završio tragično i bolno za njih. Žalosna sudbina onemogućenih ljudi koji, uprkos svojim silnim žudnjama, popuste pred zakonima patrijarhalnog mor\nNečista krv-Borislav Stanković


Mreža maldih kao primjer mladim: Uručeni iftari starijim džematlijama i prehrambeni paketi za one koji su u potrebi – Kakanj-X\nMreža maldih kao primjer mladim: Uručeni iftari starijim džematlijama i prehrambeni paketi za one koji su u potrebi\nNa 5 svi, 2020 146\nMuftijtstvo sarajevsko početkom 2017. godine pokrenulo je projekat Mreže mladih s ciljem uvezivanja mladih kao i koordinacija njihovih aktivnosti u svim džematima na svom području.\nKako je danas vrlo teško okupiti mlade oko neke organizacije, ovakav jedan projekat vrijedan je pohvale posebno ako pogledamo podatke da navedena mreža broji 500 koordinatora i nekoliko hiljada mladih uzrasta od 15 do 25 godina.\nDanas donosimo primjer iz džemata Obre kod Kaknja gdje je od strane mladih iz tog džemata u okviru Mreže maldih uručilo deset iftara za starije osobe koje same žive.\nTakođer, kako u ovom džematu postoje osobe koje su u potrebi i njima su uručena dva prehrambena paketa donirana od strane džematlije koji nije želio da se njegovo ime pojavi u javnosti. Uručivanje iftara relizovano je uz saradnju sa Odjelom za društvenu brigu Medžlisa Kakanj.


3 straha svakog direktora | Ekonomist\nby Redakcija - 29/01/2016 28/01/2016 0\nNije jednostavno preuzeti direktorsku ulogu i odgovornosti koje ona nosi. Direktor mora biti energična osoba koja ima petlju, koju se vodi razumom, ali i srcem.\nPored osnovne poslovne pronicljivosti, mnogi direktori se specijaliziraju za liderstvo, prodaju, delegiranje, izvršavanje, izradu strategija, merdžere i akvizicije, upravljanje promjenama ili bilo kojim vještinama neophodnim za uspjeh.\nI pored toga, postoje tri osnovne vrste straha koje kod svakog direktora variraju u jačini. Ne samo da su ovo strahovi koje oni mogu imati, već su ovo najprimjetnije vrste strahova koje oni najčešće manifestuju.\nStrah 1: Raspolažu nepotpunom informacijom\nNiko ne voli da direktoru saopšti loše vijesti, naročito ako on ima burnu ličnost ili je poznat kao ekstremno teška osoba. Da bi izbjegli da budu nosioci loših informacija, podređeni i direktni izvještači često provedu sate i sate rada prerađujući loše vijesti kako bi bile što prihvatljivije za čuti.\nMenadžeri na srednjem nivou i zamjenici provode sate na sastancima I konferencijskim pozivima obrađujući pojedinosti forme i sadržaja i pripremajući PowerPoint prezentacije kako bi ljutnju direktora prouzrokovanu nedovoljnim i lošim informacijama sveli na minimum.\nTokom ovih mahinacija, negativne informacije toliko metamorfoziraju da su praktično neupotrebljive.\nNe zavaravajte se, ova vrsta manipulacije porukama se dešava u mnogim korporacijama i biznisima svih vrsta. Podjela selektivnih informacija i grupnog mišljenja su loše prakse koje na kraju štete svakoj organizaciji i njenim liderima.\nPronicljivi direktori prepoznaju ovaj rizik kada se suočavaju sa pre-obrađenim informacijama. Najbolje rješenje ovog problema za direktore i top menadžere je da kreiraju kulturu transparentnosti koja će ohrabriti pojedince da šefovima saopštavaju i loše vijesti na što brži i potpuniji način.\nStrah 2: Donijeće pogrešnu odluku\nObično, kada je odluka na direktoru organizacije, to je teška odluka koju niko drugi u organizaciji ne može ili nije voljan da donese.\nUspješno neutralisanje ove vrste direktorovog straha zahtijeva kombinaciju najboljih dostupnih informacija i savjetnika. Najbolji direktori okružuju sebe sa povjerljivim savjetodavcima i ekspertima kako unutar tako i izvan organizacije, zato što se najbolje odluke donose kada se ukrste različiti pogledi i perspektive.\nVeoma je rijedak luksuz raspolagati sa 100 posto neophodnih informacija pri donošenju odluka i zato je neophodno osloniti se na ekspertize svojih zaposlenih.\nStrah 3: Ne žele da ispadnu smiješni\nOvo je vjerovatno jedan od najiznenađujućih strahova među izvršiocima. Mi obično pretpostavljamo da jednom kada postane izvršni direktor, on je nesalomiv, odlučan individualac koji je imun na ovakve ljudske fobije kao što su briga kako nas doživljavaju drugi. Mi pretpostavljamo da su oni razvili neophodne ekspertske vještine za savladavanje ovakvih problema, ali je u stvarnosti to rijetko slučaj.\nBez obzira koliko jaki bili predvodnici, percepcije i mišljenja drugih su važni izvršnim direktorima.\nRealnost je da, jednom kada muškarac ili žena dostignu vrhunac u organizaciji, oni nemaju gdje da se sakriju ako stvari krenu po zlu. Znači, kada ste na top poziciji, ulozi i rizici su mnogo veći.\nMnogi izvršni direktori se plaše da im nema spasa u profesionalnom smislu ako padnu sa pijadestala ili ispadnu glupi. Vjeruju da njihov kredibilitet među vlasnicima, akcionarima, klijentima, menadžerima, zaposlenima i svima ostalima ne može biti povraćen ukoliko uprskaju stvar ili ispadnu smiješni. Realnost je ipak drugačija, ipak je moguće povratiti ugled i nakon napravljenih grešaka.\nNajbolji način da se ovaj strah pobijedi je da izvršni direktori uvijek računaju na to da se sve što kažu ili urade – na poslu ili privatno – može naći na naslovnici novina. Posao izvršnog direktora je posao 24/7. Ne postoji slobodno vrijeme. Najbolji izlaz je da se jednostavno prihvati ta odgovornost i da se odgovarajuće tretira.\nJoš, pomaganjem direktorima da uvide svoje slabe tačke i izbjegnu moguće greške su dragocjeni načini kako direktni izvještači i osoblje mogu pomoći u savladavanju ove vrste straha.\nMeđutim, činjenica je da i izvršni direktori griješe – svi to radimo.\nGreške onih na vrhu su ipak mnogo javnije i naglašenije nego greške tipičnih pojedinaca, tako da je njihova greška mnogo stvarnija I mnogo veća. Najbolji način za direktore da se suoče sa javnim mnjenjem je da brzo private odgovornost, izvine se određenoj grupi kada je to potrebno i preduzmu potrebne korake kako bi spriječili da se slične greške ponove u budućnosti.\nLako je misliti da moć, bogatstvo i uticaj koje direktori stiču čine da se oni ne plaše ničeg, ali to jednostavno nije tačno. Naravno da i oni imaju strahove. Ljudi kojima se povjeri odgovornost a koji su sposobni da prevaziđu ove strahove će uvijek biti vrednovani unutar organizacije i od strane direktora.\nSavjeti emocionalno inteligentnim liderima za bolju…


Zdravstveni radnici pred šatorom za trijažu u Podgorici, 27. mart 2020.\nObjave ličnih podataka građana koji se odnose na njihov status u vezi sa bolešću izazvanom korona virusom, COVID-19, bez obzira sa koje adrese dolaze i sa kojim motivima su objavljeni, predstavljaju kršenje Ustavom garantovanog prava na privatnost i pojačavaju stigmatizaciju, smatraju u nevladinim organizacijama Građanska alijansa i Centar za građansko obrazovanje u Crnoj Gori.\nTakva stigmatizacija, kako navode, može takođe uzrokovati izbjegavanje pregleda i testiranja na korona virus.\nOd početka epidemije objavljena su dva spiska građana sa ličnim podacima: jedan o osobama u samoizolaciji i drugi navodno inficiranih građana Podgorice.\nPrvi spisak objavila je Vlada Crne Gore kako bi pojačala displinu izolacije u cilju sprječavanja širenja korona virusa. Drugi spisak, prema nalazima policije, nelegalno je distribuiralo službeno lice koje je krivično procesuirano.\nUhapšen zbog sumnje da je objavio spisak oboljelih od virusa korona\nOdređen pritvor osumnjičenom za objavljivanje imena obolelih od korona virusa u Crnoj Gori\nSvako objavljivanje spiskova potencijalno inficiranih i nedvosmisleno inficiranih predstavlja svjesno i sistemsko kršenje ljudskih prava, smatra Tamara Milaš iz Centra za građansko obrazovanje. Milaš podsjeća da su, nakon što je Vlada objavila spisak svih građana u samoizolaciji, nepoznati autori napravili web aplikaciju koja može da locira sve osobe u tom statusu, pa moguće i njihovo kretanje.\n"Institucije nisu postupile po inicijativi da se ukloni nezakonita aplikacija kojom se uz aktiviranje geo-lokacije utvrđuje blizina lica iz samoizolacije. Time je Vlada poslala poruku da ne štiti lične i zdravstvene podatke građana iako je to njena obaveza, ali je Vlada posredno i ohrabila različite strukture da je opravdano dijeliti takve podatke", kaže Milaš.\n"Posljednji slučaj u kojem su u dijelu javnosti 'procurili' podaci oboljelih dokazuje da unutar samog sistema Vlada nije razvila svijest svojih zaposlenih da te podatke čuvaju", ocjenjuje Tamara Milaš dodajući da pored straha od obolijevanja onih koji su samoizolaciji ili muka koje već trpe oboljeli, stavlja na njih i teret stigme koji je osobito štetan u malim sredinama poput crnogorske.\nSlučaj službenika Doma zdravlja\nSlučaj službenika Doma zdravlja u Podgorici koji je uhapšen pod sumnjom da je spisak navodnih zaraženih korona virusom u glavnom gradu učinio viralnim, posljednji je u nizu potencijalnih kršenja prava građana na privatnost zbog iznošenja njihovih ličnih podataka.\nKada je 3. aprila više od šezdeset imena građana koji su navodno inficirani objavljeno na Fejsbuku i drugim društvenim mrežama, Vlada Crne Gore, uz osudu postupka, zahtijevala je sprovođenje hitne istrage. Policijski Sektor za borbu protiv organizovanog kriminala i korupcije je došao do IT stručnjaka zaposlenog u Domu zdravlja koga je osumnjičio za neovlašćeno korišćenje ličnih podataka, saopštio je rukovodilac tog sektora Jakša Backović.\n"Osumnjičeni je službenicima policije priznao izvršenje krivičnog djela, odnosno da je fajl presnimio na svoj računar, a kasnije posredstvom društvene mreže Fejsbuk proslijedio prema više lica koja su kasnije proslijeđivali navedeni sporni fajl", kazao je Backović.\nTakođe Osnovno državno tužilaštvo istražuje da li je još neko službeno lice neovlašćeno koristilo spisak navodno oboljelih od korona virusa, što je na konferenciji za novinare saopštila državna tužiteljka i portparolka Osnovnog državnog tužilaštva u Podgorici Milica Mandić, upozoravajući javnost na pretpostavku nevinosti svakog osumnjičenog.\n"I u ovom i u svakom drugom slučaju moramo poštovati pretpostavku nevinosti, a to znači da se svako smatra nevinim dok se krivica ne utvrdi pravosnažnom presudom. Osnovno tužilaštvo u Podgorici će procesuirati svakog onog ko je neovlašćeno koristio lične podatke", rekla je Mandić.\nŠta kažu advokat i porodica?\nNa drugoj strani, branilac osumnjičenog, podgorički advokat Mladen Tomović, kaže za Radio Slobodna Evropa (RSE) da njegov branjenik nije priznao krivično djelo kako je to policija saopštila, već je naveo da je samo radio svoj posao za koji je dobio nalog pretpostavljenog:\nKod osumnjičenog je evidentno da je postupao po nalozima koje je dobio od nadređenih, a u kojima nije bilo naznake da se radi o povjerljivim podacima -\nadvokat Mladen Tomović\n"Kod osumnjičenog je evidentno da je postupao po nalozima koje je dobio od nadređenih, a u kojima nije bilo naznake da se radi o povjerljivim podacima. On je proslijedio navedene podatke kroz informacioni sistem i na dvije adrese putem Vibera, što on nije sporio u postupku pred nadležnim tužiocem. Karakteristična za ovo djelo je činjenica da u radnjama osumnjičenog nema bitnog elementa, namjere da se to krivično djelo izvrši niti svijesti o protivpravnosti tog djela."\nTakođe je reagovala i porodica osumnjičenog otvorenim pismom, protestujući zbog iznesenih zaključaka policije. Porodica osumnjičenog tvrdi da R.M. nije priznao ništa što mu je stavljeno na teret, već da je prilikom saslušanja ispričao tok događaja i radnji koje je sproveo.\nNi policija ni tužilaštvo nikada nisu potvrdili da je spisak navodno zaraženih u Podgorici koji se našao na društvenim mrežama - autentičan.\nOd spiskova do nepovjerenja u zdravstveni sistem\nNo, da je objavljivanje spiskova izazvalo nepovjerenje u zdravstveni sistem koji treba da štiti lične podatke pacijenata svjedoči i izjava izvršnog direktora nevladine organizacije Građanska alijansa Borisa Raonića koji kaže da su do njih stigle reakcije nekih članova porodica onih čija su se imena našla na spiskovima.\n"Izjasnili su se da ukoliko se kod njih pojave neki simptomi ili ispostavi da imaju virus da će se potpuno drugačije ponašati nego članovi njihovih porodica i to je veliki problem", navodi Raonić.\nPraksa sa spiskovima je, kaže Raonić štetna i nepotrebna, "jer takvo nešto nemamo ni u regionu, ni u Evropi, već samo u nekim totalitarnim zemljama". Raonić smatra da se u Crnoj Gori napravio dodatni problem jer je riječ o malom društvu sa mnogo bliskih zajednica, koje između sebe intenzivno komuniciraju.\n"Objavljivanje ovakvih podataka pravi atmosferu u kojem je svaki građanin obavještajac i to je opasno na duge staze. Ukoliko se u ovakvim situacijama ne budemo adekvatno ponašali mislim da će to ostaviti trajni trag na kompletno društvo", kaže Raonić.\nVlada Crne Gore se odlučila da spisak imena samoizolovanih bude javan i redovno ažuriran, kako bi spriječila da potencijalno zaraženi izlaze i kreću se na javnim mjestima gdje predstavljaju opasnost za druge građane.\nAngažovana je i policija, čije patrole provjeravaju sve osobe kojima je određena samoizolacija da li se nalaze na adresi stanovanja. Ovu odluku Vlade Crne Gore su problematizovale nevladine organizacije koje su ocijenile da se i u ovom slučaju sistematski krši pravo na privatnost građana, te su zatražile od Ustavnog suda da preispita navedenu Vladinu odluku. Ustavni sud se nije oglašavao.


БАР - праћење градилишта | BAR - construction updates | Page 56 | SkyscraperCity\n#1,101 • Feb 17, 2015\nOve godine počinje izgradnja vrtića\nLijepa vijest za djecu i roditelje stiže iz lokalne samouprave - ove godine će, nakon višegodišnjih najava i očekivanja, početi izgradnja novog vrtića u strogom centru grada.\nJedan od najasvremenijih objekata tog tipa u Crnoj Gori, površine 3.000 metara kvadratnih, kapaciteta za prihvat 375-oro djece, biće izgrađen između OŠ “Blažo Jokov Orlandić” i Gimnazije “Niko Rolović”.\nRealizacija investicije pokrenuta je sa mrtve tačke, nakon što je Vlada preko Razvojne banke obezbijedila 10 miliona eura kreditnih sredstava za izgradnju vrića u pet crnogorskih gradova.\n“Izgradnja vrtića predviđena je DUP-om Topolica I u Zoni 'G', na Urbanističkoj parceli broj 4. Opština Bar je finansirala izradu projekto-tehničke dokumentacije, a izgradnja objekta je predviđena Programom uređenja prostora za 2015. godinu” - kazao je u razgovoru za Radio Bar sekretar Sekretarijata za imovinu i zastupanje Vido Dabanović.\nOn podsjeća i da je Ministarstvo prosvjete Crne Gore preko Direkcije javnih radova iz kreditnih sredstava Banke za razvoj Savjeta Evrope pripremilo tender za odabir izvođača radova za izgradnju dječjeg vrtića na toj lokaciji, koji bi trebalo da bude objavljen u sredstvima javnog informisanja i na Portalu javnih nabavki.\nProcijenjena vrijednost radova je 2.900.000 eura sa uračunatim PDV-om. Opština Bar je preuzela obavezu komunalnog opremanja objekta, a isfinansirala je i projektnu dokumenatciju izgradnje vrtića, vrijednu preko 85.000 eura.\nRealizacijom ovog ambicioznog projekta biće riješen višegodišnji problem prebukiranosti objekata Javne predškolske ustanove u Baru. U posljednje vrijeme je postalo neizvodljivo sva prijavljena djeca budu upisana u državni vrtić, pa se mnogi nalaze na “listi čekanja” za upis.\n#1,102 • Apr 22, 2015\nSrzentić: Kružni tok i pasarela, Azil za životinje, Možura...\nGovoreći na konferenciji DPS-a u subotu, predsjednik opštine dr Zoran Srzentić najavio je nekoliko velikih investicija koje će uskoro biti realizovane.\nRiječ je uglavnom o infrastrukturnim projektima, ali je najavljena i izgradnja Dnevnog centra za osobe sa smetnjama u razvoju, rekonstrukcija Doma kulture, kao i rješenje problema izgradnje azila za napuštene životinje.\n“Među najmarkantnijim projektima planiranim za naredni period je rekonstrukcija i podnošenje zahtjeva za rekonstrukciju putnih pravaca, kao i dobijanje statusa regionalnih puteva ta trasu Bar-Sutorman-Virpazar-Mrkojevići-Ulcinj. Za ovo mogu reći da su u Budžetu Crne Gore već izdvojena sredstva u iznosu od dva miliona eura. Slijede kružni tok i proširenje autobuske stanice i pasarela na kružnom toku u Sutomoru. Vrijednost ovih radova je preko milion eura, tender je završen, izvođač izabran, završena žalbena procedura i odbijene žalbe na tender. Prema izvještaju ‘Crnagoraputa’, radovi mogu da počnu vrlo brzo” - istakao je Srzentić.\nOn je ukazao da je izgradnja Dnevnog centra za djecu sa posebnim potrebama nešto što našem gradu nedostaje “i pored Caritasa Barske nadbiskupije i NVO Adria, koji se bave ovom problematikom i koje smo pomagali, mislimo da je Dnevni centar potreban našem gradu kako bi objedinili sve napore koji se čine da se ovoj djeci pomogne”.\nKao važne infrastrukturne projekte, Srzentić je naveo poboljšanje vodosnabdijevanja, naročito viših i turističkih djelova opštine i djelova koji nijesu uključeni u gradsku mrežu preko druge faze izgradnje.\n“Ovu priliku koristim i da vas obavijestim da je iz kredita KfW banke u iznosu od 16 miliona, povučeno 11 miliona još 2006. godine. Ta sredstva smo aktivirali, tako da može da započne izvođenje radova na vodovodnoj mreži. Izabran je izvođač, ‘Jedinstvo’ iz Užica, riješeni su u posljednjih nekoliko dana i oni imovinski problemi koji su postojali na teritoriji Sutomora, tako da se u narednom periodu očekuje uvođenje izvođača i početak radova na ovoj velikoj investiciji” - kazao je Srzentić, ističući da se radi o kreditu na 15 godina, jednom od najboljih koji je opština sklopila, sa grejs periodom od pet godina i kamatom od 1,75%. Istakao je i da je prethodno rukovodstvo sklopilo ovaj ugovor o kreditu, ali da do sada nije bio aktiviran.\n“U okviru ovoga, planira se i izgradnja novog rezervoara za pitku vodu, u okviru Regionalnog vodovoda na Koti 2, koja će za 60 metara biti visočije od Kote 1, koja se sada radi na Golom brdu, i koja će omogućiti snabdijevanje vodom viših zona u Sutomoru”, istakao je predsjednik Opštine.\nPlanira se i izgradnja novog kanalizacionog sistema na ukupnoj teritoriji obale, sa sistemom za tretman otpadnih voda, kao i izgradnja sistema za prečišćavanje otpadnih voda na Volujici. “Ovaj posao je vrijednosti oko 15 miliona eura. Deset miliona su grant - bespovratna sredstva Vlade Crne Gore. Trenutno je raspoloživo sedam i po miliona, a očekujemo još dva i po odlukom Vlade, i relokacijom sredstava od 11 miliona eura iz kredita za vodovodnu i kanalizacionu mrežu. Nama će za to biti potrebno još 800 hiljada do milion eura, po istim uslovima, za koje smo već sa ambasadorkom Njemačke i direktorom KfW banke za Crnu Goru dobili obećanje da će vrlo brzo biti realizovana. Uslovno rečeno ‘brzo’, i pod istim uslovima koji prate dosadašnje investiranje” - saopštio je Srzentić.\nOn je najavio da je u narednom periodu, u cilju očuvanja deponije Možura, planirana izgradnja Reciklažnog centra. “Takođe, već je u nekoliko navrata pominjano, a neophodno je našem gradu, to je rekonstrukcija Doma kulture u savremen i moderan višenamjenski objekat”.\nSrzentić je naglasio da ostaje i obaveza koja je u fazi realizacije. Riječ je o izgradnji prihvatilišta, odnosno azila za napuštene životinje. “Lokacija je određena od strane Sekretarijata, rade se geološke podloge i na narednoj Skupštini trebalo bi da usvojimo Odluku i lokaciju”.\n#1,103 • Aug 27, 2015\nbudva karadağ by Yılmaz ÜRGÜN, on Flickr\nReactions: direktor and podgoricki\n#1,104 • Aug 30, 2015\nLijepo ispali sakralni objekti. Malo cete gdje u svijetu vidjeti da su se istovremeno gradila tri objekta razlicitih vjeroispovjesti u ovako velikim gabaritima, sto zaista potvrdjuje izuzetan multietnicki i multikonfesionalni sklad koji vlada u Crnoj Gori.\n#1,105 • Sep 1, 2015\npravoslavna crkva - odvratno. protivno svakom ali svakom (svakom, svakom, svakom, svakom i svakom) crkvenom kanonu, kristalno cist primer sunovrata obrazovanja i ustolicenja anti-hriscanskog klerikalnog drzavnog modela. Zelim ovoj gradjevini u blizini tematski park u nekoj boljoj buducnosti koji bi se bavio ljudskom gluposcu, bogohuljenjem i estetikom ruznog u sluzbi sile\nReactions: AleksLazarevic, xandar, MayorPG and 2 others\n#1,106 • Oct 21, 2015\nKoliko se starog grada srusilo u zemljotresu?\nAllegra dovodi nove kruzere u Bar!\nSjajna vijest stiže iz barske pomorsko-turisticke agencije “Allegra Montenegro”: njihovi dugogodišnji napori u stvaranju uslova za prihvat kruzera u barskoj luci urodili su plodom! Na konferenciji za medije u utorak 19. aprila u PR Centru u Podgorici, vlasnik i osnivač “Allegra Montenegro” Mihailo Vukić i menadžer lučkih poslova u agenciji Kristijan Kijanović objaviće datume i ime kompanije sa kojom je sklopoljen dogovor o dolasku prvih turističkih brodova – kruzera u Luku Bar.\n“ Teme o kojima će biti riječi na konferenciji za medije, vrlo su bitne za razvoj turizma i unaprjeđenje turističke ponude Bara i cijele Crne Gore. Ekskluzivno ćemo najaviti ime kompanije sa kojom je potpisan ugovor o lučkoj agenturi za Crnu Goru, i najaviti pregovore o uvođenju novih linija iz Bara za Italiju u saradnji sa više trajektnih kompanija”, saopštili sui z Agencije\nPrema istim navodima, ove izuzetno važne stvari za privredni razvoj Bara i cijele Crne Gore su u završnoj fazi realizacije, a agencija Allegra Montenegro je uspjela samostalno da ih riješi poslije četiri godine napornog rada u kojima za svoja nastojanja “nije imala sluha od strane nadležnih institucija, naprotiv, vrlo često se nailazilo na nedefinisanost nadležnih oko neophodnih potvrda i dokumentacije”.\n#1,108 • May 11, 2016\nEngleski kruzer doveo 1,200 turista u Bar!\nU barsku luku jutros je uplovio prvi od sedam kruzera engleske kompanije “Thomson Celebration” koji će se ove godine “parkirati” ispod Rumije!\nNa brodu je 1.220 engleskih turista koji su autobusima prebačeni do centra grada.\nZa turiste je Za englesek turiste je organizoano bogat izletnički program uz nezabolizani obilazak Starog grada, najstarije masline na svijetu, Skadarskog jezera, Podgorice, šetnje čamcima do Budve.\n“Turistička organizacija Bar je zbog izuzetnog značaja dolaska prvog kruzera Thomson Celebration u Bar, priredila program dobrodošlice za prve kruzing turiste. Goste smo na izlasku sa broda dočekali sa tradicionalnim specijalitetima: crnogorska loza, priganice, med. Bogat kulturno umjetnički program su izvela sva tri kulturno umjetnička društva iz Bara: KUD „Jedinstvo“, KUD „Jovana Vladimira“, i KUD „Rumija“ , a gosti nijesu krili svoje oduševljenje i pored toga što su snimali i fotografisali program mnogi su pokušavali igrati uz zvuke crnogorskih pjesama”, izjavila je direktorica Turističke organizacije Bar Neda Ivanović.\nOna je dodala da je u znak dobrodošlice na šetalištu kralja Nikole postavljeno preko 30 štandova vinara, maslinara, pčelara i proizvođača suvenira iz opštine Bar.\n“Na taj način ćemo turistima predstaviti autentične proizvode karakteristične za naš kraj. Na šetalištu je bio postavljen i štand Turističke organizacije Bar na kojem su turisti mogli dobiti mape grada kao i propagandni materijal naše opštine, a tokom cijelog dana do isplovljavanja broda pružali smo informacije o kompletnoj ponudi naše opštine”, izjavila je Ivanović.\nReactions: MayorPG and filip__pg\n#1,109 • May 11, 2016\nKad je osvestanje hram pravoslavnog u baru\nOdlicna vijest za Bar, pa da stigne jos mnogo kruzera :cheers:\nJedinstven slučaj na CG primorju, da je stari grad tako odvojen od moderne urbane cjeline. Da je Stari Bar nukleus grada i njegov živi dio, to bi bio mnogo atraktivniji grad.\nOvako, onaj nedefinisani centar sa robnom kućom / raskrsnicom kao nukleusom, po sovjetskoj matrici, nije adekvatan primorskom mediteranskom gradu.\nNukleus Bara je ono šetalište uz obalu\n#1,113 • Oct 24, 2016\n#1,114 • Mar 28, 2017\n#1,115 • Apr 2, 2017\nznali se kaće kupit feribot za liniju bar bari? ili nema izgleda za to u skorijoj budućnosti...\n#1,116 • Apr 3, 2017\nJeftinije to je pticom iz tv do tamo\n#1,117 • Apr 6, 2017\nOd kupovine feribota nema nista, nema se para tj. BP je u ocajnom finansijskom stanju.A nema vise ni brodogr. u Bijeloj gdje su se jeftino remontovali feriboti.\nLiniju ce najvjerovatnije tokom sezone preuzeti albanci ili italijani.\n#1,118 • Apr 6, 2017\nSta je bjela definitivno umrla bolje italjani\n#1,119 • Apr 8, 2017\na stvarno je šteta.....ta linija bi trebala da bude i državni i društveni interes... višestruko korisno...a naročito ekonomski.\n#1,120 • Jun 12, 2017\nUredjenje kruznog toka u Sutomoru\nLjudi bilo je radova prosle godine na saobracajnom uredjenju dela magistrale izmedju autobuske i zeleznicke stanice , tu bi trebalo kruzni tok da se gradi , i tunel kroz zeleznicki nasip ka vikend naselju u Sutomoru iza zeleznickog nasipa, na zalost trenutno se koristi odvodni tunel za kanal u slucaju velikih padavina za saobracaj , medjutim poceli su sa kopanjem novog tunela sa dve trake pa me zanima sta se desava sa tim? dokle su stigli radovi s obzirom da dolazim ove godine kolima pa da znam sta me ocekuje tu


Najjači u vaseljeni : Ivan Vukadinović\nOd kako je Donald Tramp, po svima neočekivano, dobio američke izbore u njihovim medijima i „javnosti“ je pravo ratno stanje. Ranijim optužbama da je seksista, rasista, ksenofob, autoritarac... pridružila se ona da je „ruski čovek“, koga je Putin doveo na vlast nameštanjem izbora. Krađa nije dokazana, ali eto ruski mediji su izveštavali, objavljivane su informacije koje protivkandidatu Hilari nisu odgovarale (kao da Amerika nikad nije podržala negde „svog čoveka“). Kako su i ljudi iz Trampovog kabineta pravili greške u koracima, za sada se završilo ostavkom savetnika za bezbednost Flina. I tako Putin ispade naj\njači čovek vaseljene – kad može da „namesti izbore“ kod „lidera slobodnog sveta“...\n2017; Broširani povez; ćirilica; 20 cm; 162 str.; 978-86-7540-283-1;\nIzdavač: Pešić i sinovi; 2017; Broširani povez; ćirilica; 20 cm; 162 str.; 978-86-7540-283-1;


Otmica pripremana preko Facebook-a\nNaslov: Otmica pripremana preko Facebook-a 2010-05-16, 16:17\nSedmočlana kriminala grupa, koja je uhapšena zbog otmice M.J. iz Beograda izvršenje tog krivičnog dela pripremila je preko Facebook-a, izjavio je danas zvaničnik beogradske policije Zoran Kovačević upozorivši posebno mlade da paze s kim komuniciraju preko te društvene mreže.\nKovačević je u izjavi novinarima objasnio da je na Facebooku petnaestak dana pre otmice otvoren lažni profil sa imenom Sandra Savić preko koje je oteti mladić namamljen da dođe na sastanak sa ženskom osobom na Novi Beograd.\nKontakt je ostvaren preko na Facebooku postavljenog profila prijatelja oštećenog, precizirao je Kovačević, zamenik načelnika odeljenja za suzbijanje imovinskih delikata Uprave kriminalisticke policije Policijske uprave za grad Beograd.\nPo Kovačeviću, oteti mladić u društvu prijatelja došao je kod hale sportova na Novom Beogradu 8. maja uveče, a potom se odvojio od prijatelja i otišao da razgovora sa ženskom osobom.\nOteti mladić je odvežen na šire područje Novog Sada - u reonu Sremske Kamenice i smešten u vinski podrum u iznajmljenoj kući.\nOtmičari su bili u kontaktu sa porodicom otetog i drugi rok za isplatu bio je u petak 11. maja, ali smo uspeli da ga prolongiramo, dodao je Kovačević navodeći da su otmičari uhapšeni u subotu.\nMUP je ranije danas saopštio da su uhapšeni policijski službenik Ministarstva unutrašnjih poslova Darko Amanović (20) kao i Milan Dimitrijević (20), Radivoje-Saša Vučković (21), Filip Ilić (21), Vanja Ninković (20), Filip Janković (21) i Kristina Lazović (21), svi iz Beograda.\nDvojica otmičara uhapšena su u kući gde je bio smešten oteti mladić, a ostalih petoro u Beogradu, naveo je Kovačević.\nOn je dodao da je među uhapšenima i student policijske akademije, koji je jedan od dvojice organizatora kriminalne grupe, što pokazuje da niko ko izvrši bilo koje krivično delo neće biti zaštićen.\nPo Kovačeviću, otmicu je organizovao i Milan Dimitrijević, dok je ostalih pet članova služilo za logistiku.\nZdravstveno stanje otetog mladića, s obzirom u kakvim je uslovima bio šest dana je dobro, rekao je Kovačević dodajući da su otmičari mladića hranili burekom i da je povremeno neko bio s njim u podrumu.\nIstraga je trajala šest dana, radilo se dnevno i do 20 sati, a bilo je uključeno više destina inspektora kao i pripadnici raznih policijskih službi, rekao je Kovačević koji je zahvalio svim kolegama, kao i direkciji policije na uspešnoj saradnji.\nKovačević je upozorio korisnike Facebook-a da paze s kim stupaju u kontakt preko te društvene mreže na kojoj je i u prethodnom periodu bilo raznih zloupotreba.\nKovačević se zahvalio predstavnicima medija što su bili strpljivi i nisu objavili informaciju o otmici, čime bi mogli da ugroze život otetog mladića, sve dok slučaj nije rešen.\nDo pre nedelju dana u Srbiji, gotovo sedam godina, nije zabeležen dobro osmišljen i klasični slučaj otmice.\nNaćelnik kriminalističke policije Beograda Darko Senić ukazao je u razgovoru za Tanjug, da se otmice organizuju gotovo isključivo radi novca i u Srbiji su bile veoma aktuelne u periodu između 2001. do 2003. godine, kada je zabeleženo i kidnapovanje dvojice srpskih biznismena Miroslava Miškovića, Milije Babovića i sina poznatog srpskog para Lepe Brene i Bobe Živojinivića.\nU periodu od 18 meseci 2001. i 2002. godine, međuitm, u Srbiji je zabeleženo više od 70 otmica, a otmičari su za otkup tražili sume od 25.000 do 15 miliona evra.\nStručnjaci su tada ocenjivali da je otmica najbolji način da se dođe do “lake zarade”, mnogo bolji od bilo kog šverca jer se u kidnapovanje ništa ne ulaže i nema, kažu, rizika.\nPolicija u 80 odsto slučajeva rešava otmice na zadovoljavajući naćin, a problem je, kažu, to što im se ne prijavljuju svi slučajevi.\nPrimer za to je otmica vlasnika “Delta holdinka” Miroslava Miškovića koji je pušten nakon samo jednog dana pošto je isplaćen otkup.\nPolicija u tom slučaju, na izričit zahtev porodice, nije reagovala, ne bi li ugrozila njegovu bezbednost.\nIsto se ponovilo i u slučaju otmice sina Lepe Brene koji je, takođe, pušten nakon što je za njega plaćena otkupnina.\nProfesor Dobrivoje Radovanović je tada rekao Tanjugu da su kidnapovanja kod nas najpre zabeležena kao vid "uterivanja" duga, a potom su prerasle u otmice zbog unosne zarade.\nTokom policijske akcije "Sablja", nakon ubistva premijera Zorana Đinđića, 2003. godine, razrešeni su gotovo svi slučajevi dotadašnjih otmica.\nMUP je saopštio da je tada rešen i slučaj otmice vlasnika “Verano Motorsa” Babovića, koji je izazvao veliku pažnju javnosti, a otmičari su bili članovi “zemunskog klana”, kasnije optuženi i za ubistvo premijera.\nBabović je prvo čuvan na salašu jednog od otmičara. Nakon desetak dana on je uspeo da pobegne otmičarima, ali je bio uhvaćen i u narednim danima grubo zlostavljan.\nPušten je nakon 40 dana kada je porodica isplatila otkupninu u iznosu od oko 11 miliona evra u dva dela.\nOtmičar Breninog sina, hrvatski državljanin crnogorskog porekla Mojmir Radulović, ubijen je početkom novembra 2005, a mediji su objavili da je ubijen u poznatom španskom letovalištu, pred ženom i decom, u znak odmazde zbog te otmice.\nObjavljeno je i da je Radulović za otmicu sina poznatog srpskog para dobio dva miliona evra.\nVlasnik “Delte”, Mišković otet je u blizni “Delta holdinga” na Novom Beogradu aprila 2001, a neposredno pre toga pokušana je otmica njegovog sina Marka.\nMišković je pušten sutradan nakon isplate otkupnine.\nNije poznato koliko je koštalo Miškovićevo oslobađanje, jer se policija, na izričit zahtev porodice, držala po strani.


ruza rupic infleunserka pevac aca lukas intervju\n"ZAVRŠILA SAM NA INFUZIJI, UGROZILA SAM ZDRAVLJE" Ružu Rupić optužili da se otrovala pićem, ona stavila tačku na nagađanja\nPevačica i influenserka Ruža Rupić u poslednje vreme vodi turbulentan život. Nema puno vremena za privatnost, jer skoro svakodnevno obavlja poslove koji se tiču javnog života. Jedan od njih jesu i koncerti na kojima nastupa sa Acom Lukasom.\nKako je nastupati sa Acom? Da li ste imali pozitivnu tremu?\n- Prvi nastup zapravo i jeste bio vatreno krštenje. Imala sam veliku odgovornost, prvenstveno što je koncert Ace Lukasa, a ja sam tu samo gost. Moralo je pevački sve da bude savršeno, to su koncerti od preko 20.000 ljudi. Ozbiljna odgovornost. Nakon što sam sišla sa bine, nisam mogla da dođem sebi od treme i uzbuđenja. Najviše na svetu volim da budem na sceni, biti gost na njegovom koncertu je ujedno veliko zadovoljstvo.\nDa li Vam je Aca udelio savete kao iskusniji kolega?\n- Najlepša stvar koju mi je rekao je da odlično pevam. Mnogo saveta mi je dao. Generalno su mi njegovi saveti značili.\n"Držala sam dijetu, svega se pridržavala i SMRŠALA 800 GRAMA!" Pevačica bila kod poznate nutriconistkinje, BESNA: "Stala sam na vagu i ništa"\n(VIDEO) SVAĐA USRED CENTRA Lea, Ruža i Anna pokušale da prežive dan sa SAMO 250 DINARA i evo da li su uspele\nDa li biste voleli da snimite sa njim duet?\n- Naravno, ali to ne zavisi od mene već od menadžmenta koji odlučuje o mojim daljim koracima.\nKoliko ima istine u tome da ste se pre izvesnog vremena otrovali pićem i tom prilikom završili na infuziji?\n- Totalna glupost, s ozbirom na to da sam sa Acom i Kojim bila sve vreme na turneji, nisam ni mogla da pijem. Sa jednog koncerta iz Novog Pazara sam se vratila u četiri ujutru, da bih nakon toga 12 sati snimala i nisam bila ni za šta. Naravno da sam od premora završila na infuziji. Ne dozvoljavam da me neko blati bez potrebe.\nKako ste zadovoljni reakcijama publike na novu pesmu „Habibi“?\n- Zadovoljna sam kako je prošla pesma, završiti u trendingu sa takvom konkurencijom je velika stvar. Drugi su izbacivali su po tri ili četiri pesme. Svi su preko leta izašli sa novim pesmama, tako da je za mene uspeh što sam dostigla trending. Reči u pesmi su možda posvećene bivšoj ljubavi, ali to samo ja znam.\nDa li imate vremena za privatan život pored svih obaveza?\n- Ako mi veruješ, moj trenutni privatni život ne postoji. Radim kao nikada u životu. Jedva nađem vremena da spavam i odem na trening. Ovaj tempo života ne može da isprati bilo ko.\nObično pevači nakon uspešnih koncerata i velikog uspeha imaju želju da se počaste skupocenim stvarima. Šta je Vama neostvarena želja?\n- Volela bih da položim za automobil, a onda i da kupim isti. Nema potrebe da uzimam auto, ako nemam dozvolu. Trenutno je za mene vreme ulaganja u karijeru i tek ćemo ulagati u projekte, a onda će za par godina biti novca da kupim sve što poželim.\nNEĆU VIŠE BITI VODITELJKA\nRuža otkriva da najverovatnije neće više biti voditeljka autorske emisije „Impresivno sa Ružom Rupić“.\n- Emisija je bila lepo iskustvo za mene, ali videćemo da li ćemo nastaviti sa njom i u novoj sezoni. Divno je bilo raditi prvu sezonu i ugostiti zvezde sa estrade i jutjub scene. Mislim da je ipak neću nastaviti, jer muzika je moj život.\nVIDEO: Ruža Rupić: Krila sam vezu i od sebe\nRuža Rupić: Krila sam vezu i od sebe\nRuža Rupić Pevačica\nSKANDAL! POENI DODELJENI UKRAJINI UMESTO MOLDAVIJI Novi detalji sa finala Evrovizije bacaju senku na celo takmičenje\nNaša spisateljica ISPROZIVALA JOVANU JOKSIMOVIĆ zbog gostovanja Vedrane Rudan: "Ona joj se još zahvali na vređanju i ponižavanju"\nSVE JE POČELO OD JEDNOG PITANJA Evo šta je razlog RAFALA Vedrane Rudan koji je zadao BOLAN UDARAC Mariji Kilibardi: "Vi ste svetska budala"\nVODITELJI U ARENI U TORINU SVE VREME NAVIJALI ZA KONSTRAKTU Isplivali snimci! Pevali i oponašali Srpkinju, a reakcija publike je CARSKA (VIDEO)\nBRANISLAV LEČIĆ NEPREPOZNATLJIV Pustio bradu, ugojio se - ogromna promena poznatog glumca (FOTO)


SRPSKE NARKO NOĆI!\nIzvor: Kurir.rs/Aleksandra Kocić/Lokalne novine | Obrenovac, 22.05.2021.\nOd 309 ispitanica čak 25 SILOVANO, a 52 prijavile pokušaj silovanja!\nIstraživanje "Noć bez seksizma", koje je sprovela NVO "Re Generacija" u okviru projekta "Povećavanje univerzalnog pristupa uslugama za prevenciju i odgovor na rodno zasnovano nasilje za žene koje koriste droge", pokazalo je da je od 309 ispitanica, 25 žena doživelo silovanje uz upotrebu fizičke sile, a 52 pokušaj silovanja bez upotrebe sile u noćnom provodu.\nVladana Stepanović, programska saradnica, rekla je za Kurir da je 77 od 309 žena doživelo neku vrstu nasilja.\n- Istraživanje je sprovedeno onlajn u novembru i decembru prošle godine. Ispostavilo se da je preko 90 odsto žena koje su doživele nasilje bilo pod uticajem alkohola, a 75 odsto pod dejstvom droga. Prosek godina ispitanica je 29,8 godina, a bilo je devojaka od 18 i žena od 65 godina - kazala je Stepanovićeva:\n- Čak 90 odsto žena je doživelo seksističke šale, 81 odsto insistiranje druge osobe nakon odbijanja, 78 stalne upade na lični prostor, 77 neželjene dodire, 54 uporno neželjeno dodirivanje, odnosno vaćarenje.\nDirektor Kancelarije za borbu protiv droga Milan Pekić rekao je novinarima na konferenciji da je projekat napravljen kako bi se doneo zakonski akt koji bi rešavao ovakve probleme.\n- Vlada je napravila okvirni sistem za rešavanje problema. Žena je stub kuće i treba da vodimo računa o njima na pravi način. Žena zavisnik i muškarac zavisnik nisu u tom zlu isti, jer žene trpe više.\nDirektorka NVO Re Generacija Irena Molnar kazala je da je ovim ženama usluga socijalne zaštite nedostupna.\n- Mi smo ovim projektom pokušali da matiramo šta bi to bila sistemska podrška njima jer se one boje da prijave nasilje baš zato što bi bile osuđene od strane društva.\nOpijati koje daju ženama u provodu\n- kanabis 77 odsto - psilocibinske pečurke 72 odsto - MDMA 38 odsto - kokain 32 odsto - amfetamin 31 odsto - grupa bensedina 21 odsto - lekovi za smirenje 12 odsto - nove psihoaktivne supstance se slabo koriste\n- 50 žena od 309 ispitanica koje su bile pod uticajem narkotika nisu prijave nasilje jer nisu sigurne šta im se dogodilo - 36 je osećalo krivicu za to što se desilo - 14 nije prijavilo jer su se uplašile da će neko da sazna da su koristile drogu - dve žene su rekle da policija nije reagovala na prijave, a dve su smatrale da im niko neće verovati - 33 je bilo uplašeno da nekome ispriča ovakvo iskustvo


Program ZagrebDox Pro ove godine u online okruženju - Grazia\nProgram ZagrebDox Pro ove godine u online okruženju\n16. izdanje Međunarodnog festivala dokumentarnog filma ZagrebDox nedavno je odgođeno zbog trenutne epidemiološke situacije u Hrvatskoj, Europi i svijetu, no dio programa usavršavanja za filmske profesionalce, ZagrebDox Pro, održat će se u terminu od 15. do 23. ožujka, i to u online okruženju.\nPored radionice, koja se održava online, mijenja se i sam format Pitching foruma koji će se po prvi puta održati uz pomoć višestrukih online platformi što polaznicima otvara nove kreativne mogućnosti da predstave vlastite projekte. Iako smo spletom nesretnih okolnosti primorani na ovaj novi format, bit će nam zanimljivo, vjerujem i izazovno, iskušati niz potencijalnih novih mogućnosti koje će biti rezultat ovog inovativnog pristupa u daljnjem razvoju tih alata i formata, kaže Marina Burić, producentica programa ZagrebDox Pro.\n#zagrebdox #zagrebdox pro


Predavanje: Maison de Verre, Pierre Chareau i Radionica: Architectural Cosmopoiesis | Univerzitet u Beogradu - Arhitektonski fakultet\nUniverzitet u Beogradu - Arhitektonski fakultet > Najnovije > Vesti > Predavanje: Maison de Verre, Pierre Chareau i Radionica: Architectural Cosmopoiesis\nPierre Chareau – Maison de Verre | Foto © Mark Lyon\nMary Vaughan Johnson je glavni docent i kustos u Maison de Verre u Parizu i predavač na Columbia University’s Graduate School of Architecture, Planning and Preservation i École Spéciale d’Architecture. Ona će prikazati i diskutovati nove poglede na jednu od najmoćnijih arhitektonskih modernih ikona u okviru predavanja i studentske radionice.\n/Svečana sala 200/\nInterpretirana kao “mašina za stanovanje” Maison de Verre je nesumnjivo jedna od najmoćnijih arhitektonskih modernih ikona, koje je opisao Kenneth Frampton kao total machine object i kao total work of art. Ova izjava izgleda da implicira neku vrstu oksimorona sugerišući da postoje oba kao jedan objekat koji pripada običnom, industrijalizovanom modernom svetu i izvanrednom svetu umetnosti. Dok su prethodni naučnici istraživali Maison de Verre kao modernu ikonu i njen odnos prema francuskom pokretu avangarde Mary Vaughan Johnson tvrdi da njen status kao “mašine za stanovanje” treba da bude istražen podrobnije sa antropološkog stanovišta.\nNamera radionice je da preispita ulogu arhitektonskog crteža u savremenom kontekstu širenja i sazrevanja digitalnih tehnologija. Mary Vaughan Johnson predlaže promišljanje kognitivne percepcije arhitekte kroz proces crtanja. Vežba crtanja podrazumeva projekat toaleta sa fokusom na jedan odabrani detalj, dok su umesto boja ili grafita predviđene tečne ili praškaste namirnice i/ili začini u boji (senf, paprika, kakao, borovnice, čaj…) Džonson metodologiju ove vežbe zasniva na tezama i eksperimentima arhitekte i teoretičara arhitekture Marka Fraskarija (Marco Frascari).\nRadionica je otvorena za studente Osnovnih i Master studija Univerziteta u Beogradu – Arhitektonskog fakulteta. Broj učesnika je ograničen na 15 studenata. Prijave sa imenom, prezimenom i brojem indeksa slati na a.cirovic@arh.bg.ac.rs do ponedeljka, 18. maja 2015. godine. Selekcija će biti vršena po redosledu prijava.\nMary Vaughan Johnson trenutno boravi u Parizu, kao glavni docent i kustos Maison de Verre dok završava svoju disertaciju pod nazivom L’Art de Vivre Moderne in the Toilet Rooms of the Maison de Verre. Prezentovala je svoj rad na nacionalnim i internacionalnim konferencijama. Mary Johnson je doktorand iz oblasti arhitektonske prezentacije i obrazovanja u Washington-Alexandria Architecture Center u Aleksandriji, Virdžinija i ima diplomu magistra nauka i arhitekture iz Georgia Tech u Atlanti, Džordžija. Bavi se arhitektonskom praksom i nastavom u oblasti arhitekture više od 20 godina, a trenutno predaje istoriju i teoriju arhitekture na Columbia University’s Graduate School of Architecture, Planning and Preservation u Parizu i École Spéciale d’Architecture gde takođe predaje arhitektonski crtež.\nKljučne reči:Architectural Cosmopoiesis, Maison de Verre, Mary Vaughan Johnson, Pierre Chareau, Gostujuće predavanje, internacionalna radionica, predavanje, radionica


BHRT pred gašenjem: “Dovedeni smo do zida, moraćemo prestati s radom” - Leutar.net\nBHRT pred gašenjem: “Dovedeni smo do zida, moraćemo prestati s radom”\n24. marta 2022. LEUTAR Bosna i Hercegovina, Vijesti 0\nPoslovodni odbor BHRT-a većinom glasova odlučio je da se obrati domaćoj i međunarodnoj javnosti povodom onemogućavanja nastavka poslovanja uzrokovanog blokadom poslovnih računa.\n“Godinama, s manje ili više uspjeha i u vrlo teškim uvjetima, trudimo se da ispunimo svoju ulogu u Bosni i Hercegovini i inozemstvu, ali smo, nažalost, dovedeni do zida i prinuđeni da uputimo posljednji poziv u pomoć. Svi koji trebaju i mogu pomoći, a to ne čine, biće upamćeni kao saučesnici u gašenju Radiotelevizije Bosne i Hercegovine koja je prošla kroz razna iskušenja u proteklih 77 godina od svog osnivanja”, ističu u saopštenju sa BHRT-a.\nPoslovodni odbor BHRT-a obavještava javnost da će Radiotelevizija Bosne i Hercegovine, nažalost, morati prestati s radom nakon što su njeni računi blokirani već treću sedmicu, čime je onemogućeno njihovo dalje funkcionisanje i postojanje.\nGlavni razlog blokade računa, kako navode je, nemogućnost BHRT-a da dobije zakonom garantiran prihod od RTV takse, kako to regulira Zakon o javnom RTV sistemu BiH usvojen u Parlamentu BiH 2005. godine.\n“Radiotelevizija Republike Srpske, koja prikuplja taksu u Republici Srpskoj i na području Brčko distrikta, od 2017. godine krši pomenuti Zakon i ne uplaćuje BHRT-u pripadajućih 50 posto naplaćenih sredstava.\nTaj dug narastao je na preko 63 miliona KM na kraju 2021. godine, zbog čega BHRT nije u mogućnosti ispoštovati sve svoje obaveze, među kojima su i redovno plaćanje poreza i doprinosa za penzijsko i zdravstveno osiguranje svojim zaposlenicima”, navode u saopštenju.\nIako su svi relevantni nivoi vlasti, predstavnici međunarodnih institucija u BiH, Poreska uprava Federacije upoznati sa ovim problemom, sa zakonskom pozicijom BHRT-a, dalje, ističu, koja nema direktan dodir sa svojim izvornim prihodima, kao i sa tim da svoja prava tražimo sudskim putem, račun BHRT-a je blokiran već treći put u zadnjih godinu dana.\nS obzirom na trenutnu situaciju moglo bi se desiti da je ovo posljednja blokada, naglašavaju, blokada koju Radiotelevizija Bosne i Hercegovine neće preživjeti.\n“Ukoliko se to zaista desi, a vremena za pronalazak rješenja u raspodjeli sredstava prikupljenih od takse u cijeloj BiH više nema, BHRT ne može preuzeti odgovornost za situaciju u kojoj će Bosna i Hercegovina postati jedina država u Evropi koja nema svoj javni servis, iako je to jedan od glavnih uvjeta na putu ka pridruživanju Evropskoj uniji”, navode sa BHRT-a.\nTakođer, ističu, “ne mogu preuzeti odgovornost za egzistenciju uposlenika BHRT-a koji zarađuju svoje nevelike plaće i obezbjeđuju da BHRT uredno ispunjava sve svoje zakonske obaveze, dok oni koji trebaju ispunjavati obaveze prema javnom servisu to ne čine i u tome imaju podršku.”\n“Pozivamo osnivača BHRT-a, ali i druge nivoe vlasti u BiH, da preuzmu odgovornost i da obavijeste brojne institucije, agencije i kompanije u državnom ili entitetskom vlasništvu zašto više neće biti u mogućnosti da koriste infrastrukturu BHRT-a za obavljanje svojih redovnih poslova, ukoliko se u narednih nekoliko dana ne nađe rješenje koje će omogućiti redovno poslovanje BHRT-a”, zaključuju u saopćenju.


Exit 2008 - Strana 3\nTema: Exit 2008\n09.06.2008, 10:14 #31\nOdgovor: Exit 2008\n�Love Hunters� na Exitu\nKada je albumom �Live In Bistro� stavljena tačka na rad grupe �Love Hunters�, frontmen Milan Mumin dane je provodio uglavnom u Americi. Tamo je, između ostalog, vozio kamion i taksirao, ali se za sve to vreme nije odrekao muzike. Nakon dugogodišnje pauze, Novosađani će ga ponovo čuti na �Exitu� 10. jula, a postoji i mogućnost da zasvira na manifestaciji �Novi Sad s ljubavlju�.\nMumin će na �Exitu� nastupiti sa svojom �novosadskom� ekipom, sastavljenom od poznatih ovdašnjih muzičara, a nakon toga ih, sve do jeseni, očekuje niz nastupa, kako po Novom Sadu, tako i po čitavoj Srbiji. Ipak, veli Mumin, reč je o novom projektu, a ne o �oživljavanju� nekadašnjih �Love Huntersa�, s kojima je ispisivao najnovije strane domaćeg rokenrola.\n10.06.2008, 00:14 #32\nExit festival je dobitnik nagrade za najbolji događaj na dodeli "SeeMe" nagrada, održanoj u subotu, 7. juna u Sofiji.\n"South East Europe Music Event" je festival elektronske muzike i konferencija za organizacije i pojedince koji se bave elektronskom muzikom u Jugoistočnoj Evropi. Održava se treću godinu zaredom u Sofiji, a od ove godine se u okviru festivala dodeljuju i nagrade. Organizatori festivala su izabrali nominovane u 17 kategorija, a dobitnici su birani glasanjem publike putem Interneta.\nDodela nagrada je održana po završetku konferencije koja je trajala od 5. do 7. juna, kao događaj pred otvaranje festivala na kojem su nastupili Jeff Mills, Noisia, Paul Woolford i drugi.\nDobitnik nagrade za najboljeg house DJ-a je Doncho iz Bugarske, dok je Marko Nastić najbolji techno DJ. Najbolji trance DJ u Jugoistočnoj Evropi je DJ Row iz Grčke, a nagradu za najboljeg na drum’n’bass sceni dobio je bugarski DJ Cooh.\nUrban Bug, popularni mesečnik iz Srbije, dobitnik je nagrade za najbolji magazin koji prati elektronsku muziku, a slovenačka etiketa „Recycled Loops“ prva je među izdavačkim kućama. Najbolji klub je rumunski „Kristal“, najbolji producent je Jack Rock iz Bugarske, a najbolji dolazeći izvođač je Mekonin, elektro DJ i producent iz Niša.\nZa najboljeg promotera izabrana je rumunska organizacija „The Mission“, a kao najbolji DJ na globalnoj sceni izabran je Carl Cox. Rumunska radio stanica „One FM“ i grčko-bugarska televizija „MAD“, kao i bugarska verzija sajta „Tillate.com“, dobili su najviše glasova među srodnim medijima koji prate elektronsku muziku.\nNajbolji pesma prema glasovima publike je „Take me Away“ koju izveli Deep Zone i DJ Balthazar, kao ovogodišnji predstavnici Bugarske na nedavno održanoj „Evroviziji“ u Beogradu. Rumunski producentski duo Livio & Roby nagrađeni su kao najbolji remikseri.\nU protekle tri godine održavanja „SeeMe“-a, na festivalu u Sofiji su pored mnogih drugih nastupali izvođači kao što su Satoshi Tomiie, Bad Company, James Zabiela i Killa Kella. Svoje učešće na konferenciji su imali i predstavnici Exit festivala, te organizacije „Beatport“, „Ministry Of Sound“ i „Apple“.\nOd ponedeljka, 2. juna počela je redovna prodaja ulaznica za Exit festival u ekspoziturama Erste banke. Cena četvorodnevne ulaznice je 5490 dinara, a od 23. juna cena četvorodnevne ulaznice će biti 7790 dinara. Od 2. juna se mogu kupiti i jednodnevne ulaznice za Exit 08, u ekspoziturama Erste banke po sledećim cenama: četvrtak, 10. jula – 2490 dinara; petak, 11. jula – 2590 dinara; subota, 12. jula – 3090 dinara; nedelja, 13. jula – 2890 dinara. Ovogodišnji Exit festival održaće se od 10. do 13. jula na Petrovaradinskoj tvrđavi u Novom Sadu. Na preko 25 festivalskih bina nastupiće više od 600 izvođača, među kojima i Sex Pistols, N*E*R*D, Manu Chao, Paul Weller, Deep Dish, The Hives, Primal Scream, Nightwish, M.I.A, Sven Vath, Laurent Garnier, Roni Size Reprazent, Tiga i brojni drugi.\n18.06.2008, 20:40 #33\nNovi sajt posvećen boravku turista u Novom Sadu, njihovom smeštaju, prevozu i zabavi za vreme festivala Exit, počeo je sa radom na adresi www.exittrip.org.\nPodržan od gradske vlade, www.exittrip.org je oficijelni EXIT Fest tourist-servis pokrenut sa ciljem da svim posetiocima festivala obezbedi informacije o prevozu i smeštaju. (mogućnost online rezervacije i plaćanja). Exit Trip garantuje sigurnost od bilo koje vrste prevara tokom rezervacije, putovanja ili boravka u smestaju koji je bukiran preko Exit Trip-a..\n25.06.2008, 09:53 #34\nGotik-glem rok začinjen hororom\nNa "Explosive" bini ovogodišnjeg Exita nastupiće i grupa "The 69 Eyes". "Postapokaliptični rokenrol iz Finske, gotik-rok s gitarskim rokenrol primesama, glamurozni rok začinjen horor ukusom, mračna industrial rok verzija grupe 'Blondie'... Da, 'The 69 Eyes' potvrdili su nastup na Exitu 8 i promeniće, na našu veliku radost, ranije najavljenu satnicu prvog dana na 'Explosive' bini", beleži sajt festivala, "a kako finski vampiri zvuče uživo, možete čuti na njihovom prvom live albumu The 69 Eyes: Hollywood Kills, objavljenom u januaru ove godine. Tom albumu prethodio je deveti studijski album Angels, koji se vrlo brzo po objavljivanju, u martu prošle godine, popeo na prvo mesto finske top-liste, kao i dva singla s istog albuma Perfect Skin i Never Say Die".\nGrupa "The 69 Eyes" (www.myspace.com/theofficial69eyes) postoji 20 godina. Iza sebe ima mnogo live nastupa, uspešne albume i dečačko-vampirski izgled zbog kojeg ih tinejdžerke obožavaju. "Kažu da je tajna njihovog uspeha u tome što nisu pristajali na kompromise � od loga, preko režije spotova, do muzike i tekstova � niko im ne govori šta i kako da rade. Pet u crnu kožu obučenih Finaca sa 69 očiju, inspirisanih imenima kao što su 'Sisters Of Mercy', 'The Doors', Igi Pop, Denzig, Bili Ajdol, 'The Cult', dolaze, a mi već vrištimo od sreće", poručuju egzitovci.\n02.07.2008, 04:08 #35\nZVANICNI EXIT08 HOSTEL poznat kao Nikolajevska ili City Center �Sagradjen u austrougarskom stilu, hostel se nalazi u samom centru Novog Sada, vrlo blizu poznate ulice "LT" (Laze Teleckog). Unutrasnjost hostela je uredjena po uzoru na stare zamkove. U predivnom okruzenju hostela, mozete uzivati u opustajucim aktivnostima koje za vas priprema osoblje hostela.\nU ponudi hostela se nalaze luksuzne trokrevetne i cetvorokrevetne sobe.\nOrganizovane dnevne opustajuce aktivnosti .\n4 dana 100e (u cenu ukljucen dorucak i poklon majica)\n5 dana 120e (u cenu ukljucen dorucak i poklon majica)\n09.07.2008, 09:33 #36\nSatnice Egzit festivala\nOvogodišnji, osmi po redu Egzit festival, otvara se 10. jula na Petrovaradinskoj tvrđavi u Novom Sadu koncertima sastava "The BellRays" i "Nightwish", a publika će u četiri festivalska dana, do 13. jula, moći da na više od 25 festivalskih bina pogleda nastupe preko 600 izvođača različitih muzičkih usmerenja.\nNa "Egzitu 08" publika će imati priliku da vidi nastupe grupa "Sex pistols", "Primal Scream", "Ministry", "The Hives", "N*E*R*D", "Juliette and the Licks", kao i Pola Velera, Manu Čaa i mnogih drugih.\nTakođe, uporedo sa početkom festivala, u četvrtak, 10. jula, na adresi www.b92.fm, startovaće i novi društveni sajt B92.fm u čijoj se osnovi nalaze sadržaji Radija B92 i audio baza kategorizovana po raznovrsnim muzičkim žanrovima. Tokom Egzit festivala, u okviru B92.fm promocije, možete da osvojite "Apple iPod Touch" plejere i druge lepe nagrade. Više o B92.fm i nagradnoj igri na Egzitu pročitajte ovde\nČetvorodnevne ulaznice za Egzit mogu se kupiti samo do četvrtka, 10. jula, do kraja radnog vremena filijala Erste banke, po ceni od 7790 dinara. Takođe, četvorodnevne karte moguće je još kupiti i na Petrovaradinskoj tvrđavi na ulazu broj 2.\nIako festival počinje prekosutra, još uvek je moguće kupiti i jednodnevne ulaznice za Egzit 08 (u filijalama Erste Banke i ulaz broj 2 na Egzit) i to po sledećim cenama:\nStare cene važe još 8. i 9. jula do kraja radnog vremena Erste banke\nOrganizatori festivala upozorili su sve obožavaoce da karte kupuju samo na zvaničnim prodajnim mestima, pošto su se oko Tvrđave pojavili tapkaroši koji prodaju falsifikovane ulaznice - pogledajte spisak zvaničnih prodajnih mesta.\nŠto se smeštaja u kampu tiče, Egzitov kamp, koji se nalazi u parku ispred Filozofskog fakulteta u Novom Sadu, otvoren je 7. jula i gostima najvećeg pop i rok festivala u regionu pružaće usluge čitavih 10 dana, do 16. jula. Kamp je opremljen tuševima sa toplom vodom, većim brojem hemijskih toaleta; kamperi mogu da koriste internet u internet kafeu, a područje će biti pokriveno i bežičnim intrnetom. Hrana se i ove godine može nabaviti u "Foodlandu". Pročitajte više o smeštaju u kampu\nOd ove godine Egzit tim pokrenuo je i prvi zvanični sajt Exit trip na kojem posetioci Egzit festivala mogu da nađu sve informacije vezane za smeštaj, prevoz, ugostiteljske objekte, ali i sadržaje u gradu nakon festivala.\nI ove godine, kao i prošle zvanična valuta za plaćanje na Tvrđavi biće Tokeni. Predviđeno je da na Tvrđavi bude 75, a u kampu 10 punktova za kupovinu Tokena. Zvanična valuta festivala Tokeni mogu se kupiti isključivo za dinare, a preostali Tokeni po završetku festivala neće moći da se zamene za novac.\nREC � Vredi 80 dinara i za njega na šanku možete dobiti negaziranu ili gaziranu vodu.\nEJECT � Vredi 100 dinara i za njega na šanku možete dobiti sok ili vino.\nPLAY � Vredi 140 dinara i za njega na šanku možete dobiti pivo.\nPAUSE � Vredi 180 dinara i za njega na šanku možete dobiti energetski napitak.\nSTAR - ZVEZDA � Vredi 700 dinara i za njega na šanku možete dobiti 5 + 1 gratis pivo.\n09.07.2008, 09:39 #37\nČetvrtak - 10. jul\n20.15 The BellRays\n00.30 The Streets\n02.00 Noisia and MC Verse\n04.00 DJ Hype and MC IC3\nPetak - 11. jul\n20.30 The Gossip\n22.00 Paul Weller\n24.00 Primal Sream\n02.00 Roni Size Reprazent\n03.00 Skream & Benga feat Stamina MC\n05.00 Roni Size and MC Dynamite\nSubota - 12. jul\n20.45 Gogol Bordello\n22.15 Juliette and The Licks\n24.00 Manu Chao\n02.00 Afrika Bambaataa\n04.00 – 08.00 High Contrast & MC Wrec\nNedelja - 13. jul\n20.30 The Hives\n23.00 Pekinška patka\n00.30 Sex Pistols\n02.00 Shy FX and MC SP\n04.00 – 08.00 Dillinja and MC Jakes\n01.00 Audion Live\n02.00 Francois K\n04.00 – 06.00 Sven Vath\n23.00 Alex Metric\n02.00 Soulwax Live\n05.00 – 08.00 Laurent Garnier\n23.00 People Get Real\n00.30 Miguel Migs ft Lisa Shaw\n02.00 Kruder & Dorfmeister\n06.30 – 08.00 Tom Novy\n01.00 Booka Shade Live\n02.00 Deep Dish\n05.00 Ben Watt\n06.30 – 08.00 Claude VonStroke\n21.00 Čovek bez sluha (ChBS)\n00.30 Zdob Si Zdub\n02.00 Bad Copy\n03.30 The Presets\n02.30 Let 3\n21.00 Letu Štuke\n23.00 Block Out\n00.30 Pete Philly & Pequisite\n02.00 Kiril Džajkovski & GAEA\n03.30 Plasma-Arc Machining\n20.30 Grupa tvog života\n02.00 Marky Ramone\n03.30 Disciplin A Kitchme\n20.50 Fancy Frogs\n21.40 Holy Pain\n22.30 Rotting Christ\n23.20 Tales of Dark\n19.10 Tea Break\n20.00 Violent Chapter\n20.50 Concrete Worms\n21.40 2 Minuta Mrznje\n22.30 SHAM 69\n01.00 False Reality\n01.45 Nothing Left\n19.10 Forever Storm\n00.20 No Abuse\n01.45 Ritam nereda\n11.07.2008, 21:08 #38\nMalo atmosfere od sinoć...\n13.07.2008, 13:56 #39\nDevojka poginula, dvoje teško povređeno u Egzitovom kampu\nAutor: Blic online, Agencije | 13.07.2008 - 14:43\nJedna devojka je preminula, a dve osobe su teže povređene kada je na njih jutros pala grana u Egzitovom kampu kod Filozofskog fakulteta. U toku prijema i pripreme za operaciju, u Urgentnom centru Kliničkog centra Vojvodine, i posle pokušaja reanimacije, u bolnici je preminula Jelena Matić (28, rođena u Paraćinu, a sa stanom u Beogradu, izjavio je načelnik Urgentne hirurgije dr Zoran Djermanov.\nTeške povrede grudnog koša, koje nisu opasne po život, zadobio je Đorđe Markoski (23) iz Prilepa (Makedonija), a, kako je novinarima izjavio dr Djermanov, prema nepotvrđenim podacima, tešku povredu glave je zadobila Dafina Anastasova (22) iz Skoplja i ona je u životnoj opasnosti.\nPosle operacije, ona će biti smeštena na intenzivnu terapiji Kliničkog centra Vojvodine.\nKako je ranije saznala agencija Beta, do nesrećnog slučaja došlo je u za sada nepoznatim okolnostima, kada je odlomljena grana pala na šator u kojem su se nalazili povređeni.\nReporter Studija B javio je da pokrenuta istraga o tome ko je bio nadležan za sanitarnu seču drveća u parku u pripremama pre početka festivala. Kako prenosi Studio B, član tima Egzita Bojan Bošković vidno potresen obratio se novinarima ispred Urgentnog centra u Novom Sadu i izjavio saučešće porodici nastradale devojke. Bošković je takođe rekao da će festival biti nastavljen, ali u skladu sa situacijom.\nU Kliničkom centru Vojvodine potvrđeno je da su u tu zdravstvenu osobu primljene četiri osobe i da se jedna osoba nalazi u komi. Egzitov kamp i Urgentni centar Kliničkog centra Vojvodine je posetio i gradonačelnik Novog Sada Igor Pavličić.\nInače, trećeg dana muzičkog festivala "Egzit", koji se održava na Petrovaradinskoj tvrđavi u Novom Sadu, privedena je 41 osoba zbog posedovanja i prodaje narkotika.\nMeđu privedenim je 38 stranih državljana od kojih je 13 zadržano u policiji.\n13.07.2008, 23:21 #40\nGrana usmrtila devojku u šatoru\nNOVI SAD - Jelena Matić (28 ), rodom iz Paraćina, poginula je danas, a dvoje mladih Makedonaca je teško povređeno oko 10 sati, kada je jak vetar na njihove šatore u �Egzitovom� kampu u Novom Sadu oborio granu topole dugu nekoliko metara. Lekari Kliničkog centra Vojvodine danas se su čitavog dana borili za život teško povređene Dafine Anastasove (22) iz Skoplja.\nKako je došlo do tragedije u �Egzitovom� kampu, danas niko nije zvanično saopštio. Očevici veruju da je izuzetno jak vetar koji je duvao skoro sat vremena oborio jednu od najviših grana topole pravo na šatore u kojima su mladi spavali. Po mišljenju lekara, upravo je visina sa koje je grana pala bila presudna za teške povrede posetilaca festivala. Očevici tvrde da se na grani nije nalazilo ništa što bi je dodatno opterećivalo.\n14.07.2008, 18:51 #41\nPonovo pala grana u Egzitovom kampu, povređene dve Britanke\nDve gošće "Egzita" iz Velike Britanije lakše su povređene kada je danas u kampu kraj Filozofskog fakulteta pala grana s drveta, saopštila je policija. Odlomila se grana topole, a povređenima je pomoć ukazana na licu mesta.\nJuče se, međutim, dogodila tragedija, kada je jedna poveća grana pala na dva šatora. Dežurni istražni sudija Vidoje Mitrić, koji je obavio uviđaj posle jučerašnje nesreće u Egzitovom kampu, naredio je da se formira šestočlana komisija koju čine inženjeri šumarstva.\nGeneralni menadžer festivala Egzit Bojan Bošković rekao je da su organizatori pre početka festivala tražili od nadležnih gradskih preduzeća da izvrše sanitarni pregled drveća i poseku rizične grane u kampu, što je i urađeno.\nGradonačelnik Igor Pavličić rekao je da će odgovorni iz Gradskog zelenila i Zavoda za izgradnju grada biti smenjeni.\nDevojka iz Skoplja u kritičnom stanju\nZbog teških povreda glave zadobijenih u Egzitovom kampu Dafina Anastasova (22) iz Skoplja je još u kritičnom stanju i posle neurohirurške operacije nalazi se u Jedinici intenzivne terapije, saopštio je danas Klinički centar Vojvodine.\nDruga teško povređena osoba, takođe makedonski državljanin, Ðorđe Markovski (23) iz Prilepa, posle inicijalne obrade u Kliničkom centru primljen je na Kliniku za grudnu hirurgiju u Sremskoj Kamenici i nije u životnoj opasnosti.\nU saopštenju načelnika Urgentnog centra dr Zorana Ðermanova precizirano je da je za vreme četvorodnevnog festivala u taj zdravstveni centar primljeno 47 osoba, od kojih je njih 38 imalo lakše telesne povrede i posle hirurške obrade je pušteno.\n26.07.2008, 21:59 #42\nZVANICNI EXIT08 HOSTEL poznat kao Nikolajevska ili City Center –Sagradjen u austrougarskom stilu, hostel se nalazi u samom centru Novog Sada, vrlo blizu poznate ulice "LT" (Laze Teleckog). Unutrasnjost hostela je uredjena po uzoru na stare zamkove. U predivnom okruzenju hostela, mozete uzivati u opustajucim aktivnostima koje za vas priprema osoblje hostela.\nKakav je to "austrougarski stil"?


Počele aktivnosti osiguranja sigurnog ambijenta - Klix.ba\nPočele aktivnosti osiguranja sigurnog ambijenta\n20.12.2008. u 14:49\nU petak u 22.00 sati počelo se s realizacijom ranije najavljenih aktivnosti s ciljem osiguranja sigurnog ambijenta na području Kantona Sarajevo, posebno u kontekstu nastupajućih božićnih i novogodišnjih praznika, saopšteno je iz MUP-a Kantona Sarajevo\nPojačane mjere i radnje se sastoje u činjenici da je izvršeno pokrivanje 11 pozicija na ulazno-izlaznim pravcima u i iz Kantona Sarajevo, kao i pet pozicija unutar teritorija Kantona Sarajevo.\nCilj aktivnosti je bio pojačana kontrola vozača i vozila radi pronalaska osoba za kojima se traga, vatrenog i hladnog oružja, narkotičkih sredstava i predmeta koji potiču iz vršenja krivičnih djela. Zbog realizacije planiranog zatražena je i dobijena ispomoć pripadnika Jedinica za podršku iz Zenice, Travnika, Bihaća i Mostara, što predstavlja uobičajeni i već ustaljeni vid saradnje među policijskim agencijama na nivou FBiH.\nOd 23.00 sati uz prethodno pribavljene naredbe nadležnog suda, pristupilo se blokadi i pretresu prostora i osoba u ukupno četiri ugostiteljska objekta - "Hacijenda", "Bosna", "Igman" i "Holivud". Četiri osobe su uhapšene - B.DŽ. (1988.), Z.T. (1987.), H.M. (1987.) i Č.S. (1984.), pronađena su i oduzeta tri pištolja, više noževa i bodeža, manja količina opojne droge marihuane, kao i nekoliko bejzbol palica.\nUočena je i identificirana maloljetna osoba koja nije bila u društvu roditelja ili staratelja nakon 23.00 sata, na osnovu čega će protiv staratelja biti preduzete zakonom propisane mjere. Protiv svih uhapšenih osoba, kao i osoba kod kojih su pronađeni navedeni predmeti će biti preduzete zakonom predviđene mjere.\nUprava policije MUP-a Kantona Sarajevo zahvalila je na saradnji i podršci javnosti prilikom realizacije opisanih pojačanih mjera, te naglasila da će s ovakvim i sličnim aktivnostima nastaviti i u nastupajućem periodu.\nLažna dojava o bombi u Zubotehničkoj školi\n20.12.2008. u 14:52


Vlastimir Jović - Wikipedia\nCijeli svoj radni vijek proveo je u zeničkoj redakciji "Naša riječ" (od 1964. godine), odakle je, 1991. godine otišao u mirovinu, i u kojoj je tokom 30 godina objavljivao reportaže pod naslovom "Skice iz stare Zenice".\nPrvi novinarski tekst objavio je u listu "Mladost", 1955. godine. Bio je saradnik dobojskog "Glasa komuna", te osam godina honorarni saradnik sarajevskog "Oslobođenja". Često je objavljivao reportaže u "Svijetu" i "Areni", javljao se u mnogim fabričkim listovima. Bio je član prve redakcije Radio Zenice. Duže vrijeme bio je urednik sportske redakcije "Naše riječi" i na Radio Zenici. Vremenom je stekao reputaciju hroničara grada i od stotina objavljenih "skica iz stare Zenice" priređena je i knjiga "ZENICA KOJE VIŠE NEMA".\nDobitnik je mnogih društvenih priznanja: 12-aprilske Nagrade Zenice, Ordena rada sa srebrnim vijencem, 25-majske nagrade BiH za fizičku kulturu, srebrne medalje Saveza slijepih, srebrne medalje Saveza lovačkih organizacija BiH, visokih priznanja Fudbalskog i Šahovskog kluba "Čelik" i Malih olimpijskih igara. Autor je knjige "Nezaboravni trenuci" (o prvom ulasku FK "Čelik" u Prvu saveznu ligu),...\nPreuzeto iz "https://bs.wikipedia.org/w/index.php?title=Vlastimir_Jović&oldid=2104379"\nOva stranica je posljednji put izmijenjena na datum 18 april 2013 u 23:20.


BiH izgubila pomoć od pola milijarde maraka zbog kašnjenja u donošenju zakona – SodaLIVE.ba | Lukavački info portal\nBiH izgubila pomoć od pola milijarde maraka zbog kašnjenja u donošenju zakona\nBosna i Hercegovina je izgubila pola milijarde maraka koje joj je Evropa bila namijenila za pomoć privredi. Svejedno je da li su krivi posvađani političari ili lijeni činovnici. Radi se o tome da je BiH prekršila privremeni sporazum s Evropskom unijom jer nije donijela zakon o državnoj pomoći i formirala operativno tijelo na državnom nivou. Rok od dvije godine je istekao prije tri dana, kada je prestao da važi Privremeni sporazum. Tako su bh. vlasti prokockale još jednu šansu da pokažu koliko naša zemlja želi biti u Uniji.\nIstovremeno su pokazale da ne žele jedinstveni ekonomski prostor i kontrolu trošenja novca iz budžeta sa svih nivoa vlasti.\nPrivremeni sporazum BiH s EU-om je stupio na snagu 1. jula 2008. Tačno dvije godine Evropska unija je čekala da BiH donese zakon o državnoj pomoći koji je bio osnovni uvjet iz ovog sporazuma. Kada je prošao rok za donošenje zakona, niko se od bh. vlasti nije zabrinuo, pa čak ni nakon što je iz Evropske komisije saopćeno da je ovo posljednja prilika koju daju našoj zemlji.\n“Neposredna posljedica je da ne možete očekivati neke dalje trgovinske ustupke od EU-a s obzirom na to da jedan značajan dio bilateralnih sporazuma nije ispoštovan s vaše strane”, poručio je Pieere Mirel, direktor Direkcije za Zapadni Balkan u Evropskoj komisiji.\nUprkos upozorenjima iz Evropske komisije, prijedlog zakona još nije vidio svjetlo dana. Radna grupa formirana prije četiri godine tek sada razmišlja o novim konceptima koji će biti prihvatljivi za vlasti oba entiteta.\n“Iako smo zakasnili, mislimo da ćemo uspjeti završiti taj posao do kraja jula, jer Ministarstvo za vanjsku trgovinu nadležno je i za mnoge aktivnosti na nivou države u oblasti privrede i u nekim drugim oblastima, a i pored toga mnoge nevladine organizacije u ovom periodu su ga ocijenile kao uspješno ministarstvo”, smatra Ljubiša Ćosić, savjetnik ministra za vanjsku trgovinu i ekonomske odnose.\nPitanje je samo koja je mjera uspješnosti ovog ministarstva ako za njega zakon o državnoj pomoći koji treba formirati jedinstveni ekonomski prostor BiH može čekati. Ovim zakonom se kontrolira izdvajanje novaca iz budžeta sa svih nivoa vlasti, a utvrđen je i iznos i vremenski period u kojem se može dati novac. Jedan od osnovnih razloga zbog kojeg nije donesen je protivljenje predstavanika iz RS-a zbog prijenosa nadležnosti s entiteta na državu, no postoje i još neki razlozi.\n“Postoji praksa, koju su neki nastavili, da državnu pomoć dodjeljuju svojim simpatijama, svojim privrednim subjektima bez ikakve evidencije i transparentnosti; sudarila se ta namjera s vrlo jasnim kategoričkim principima EU-a”, tvrdi predsjedavajući Zajedničke komisije za evropske intergracije PSBiH Halid Genjac.\nZbog kršenja privremenog sporazuma BiH s Unijom i nedonošenja zakona o državnoj pomoći postoji mogućnost da našoj zemlji bude uskraćena ekonomsku pomoć. Privreda naše zemlje do sada je dobijala nešto više od dva procenta od ukupnog bruto drštvenog proizvoda Unije, što je oko pola milijarde eura.\n“Do sada smo imali pravilo da do 200.000 eura mogu dobijati subjekti u periodu od tri godine s tim da su morali ispunjavati odgovarajuće obaveze i uvjete. Od ovog trenutka najvjerovatnije da ćemo biti uskraćeni do usvanja ovog propisa”, kaže savjetnik u Vanjskotrgovinskoj komori BiH Duljko Hasić.\nNedonošenjem zakona o državnoj pomoći i kršenjem Privremenog sporazuma koji je dio Sporazuma o stabilizaciji i pridruživanju s Evropskom unijom bh. vlasti su pokazale da ne žele članstvo u Uniji. Ovaj zakon je uvjet sporazuma o slobodnojoj trgovini CEFTA i za pristupanje BiH svjetskoj trgovinskoj organizaciji. Očito je da naše vlasti ovim jasno pokazuju da ne žele biti dio bilo koje organizacije niti razmišljaju o dobrobiti građana koji su ih birali.\nČuuujj!!Baš me čudi da se takav “ispustčić” desi u našoj uređenoj državi!!Ma hajd za sve postoji “prvi” put!!\nda imamo drzavu ne bi se sigurno desilo ali pošto je nema dešavaju se i dešavati će se stvari slične ili još gore zbog nečijeg javašluka…….\nSokiraaaaaaaaaaan sam …\nMa cini mi se vece bi cudo bilo da smo to dobili , kakvi su ovi nasi …\nNisu se mogli dogovoriti kako da medjusobno podijele te pare…. pa ih nisu ni uzeli…


MISLILA SAM DA JE PROBLEM SAMO U MENI (ALI NIJE) (Dr BRENE BRAUN) - VERBA\nMISLILA SAM DA JE PROBLEM SAMO U MENI (ALI NIJE) (Dr BRENE BRAUN)\nPutovanje od „Šta će drugi da misle?” do „Ja sam dovoljno dobra”\nŽanr: Popularna psihologija / kulturna antropologija – psihološki aspekt / psihologija uspeha – žene\nMISLILA SAM DA JE PROBLEM SAMO U MENI (ALI NIJE) (Dr BRENE BRAUN) quantity\nCategories: BRENE BRAUN, Ostalo\nMi trošimo previše dragocenog vremena i energije upravljajući percepcijom i kreirajući pažljivo editovanu verziju sebe da bismo je prikazali svetu. Koliko god se trudili i pokušavali, ne uspevamo da isključimo trake koje nam neprekidnо pune glavu porukama kao što su „Nikada dovoljno dobra” i „Šta će drugi da misle?”\n„Ovo je važna i inspirišuća knjiga koja nudi razumevanje i validaciju bolnih osećanja koja dolaze uz ubeđenja da nismo dovoljno dobri, ili da treba da budemo drugačiji od onoga što jesmo. Brene Braun s nama korača stazom koja raskida okove neadekvatnosti i vodi ka prihvatanju naše sopstvene autentičnosti.”\n– Klaudija Blek, dr nauka, autorka To mi se nikada neće dogoditi\nPITAJTE Dr VEJLA (Dr Endru Vejl) 700.00 RSD 560.00 RSD


Ranjavanje na Zvezdari: Tri hica u noge bankarki | Hronika | Novosti.rs\nŠ. M. - Z. U. | 18. jul 2019. 21:27 | Komentara: 4\nU Banjskoj ulici na Zvezdari, u četvrtak oko osam sati ujutru, nepoznati napadač pištoljem ranio Ljubicu M. (40). Muškarac ju je čekao pored skutera da izađe, posle čega je pucao u nju dok je ulazila u kola\nSvedoci opisuju osumnjičenog kao muškarca krupnije građe / Foto Informer\nU BANjSKOJ ulici na Zvezdari, u četvrtak je oko 7.45 nepoznati napadač hicima iz pištolja ranio Ljubicu M. (40), direktorku novobeogradske filijale Zberbanke. Hici su je pogodili u nogu i to dok je ulazila u svoj službeni automobil! Napadač je, potom, pobegao na skuteru i policija još traga za njim.\nNapadač je, kako kažu očevici, pored skutera čekao Ljubicu da izađe iz svog doma, udaljenog dvadesetak metara, i dođe do automobila, kojim svakog dana ide na posao. On je u ovu tihu, jednosmernu ulicu, prema rečima stanovnika ovog dela prestonice, ušao iz suprotnog smera, i čekao sa kacigom u ruci.\nKako se približila, odmah je izvukao oružje i zapucao. Ispalio je tri hica i sva tri su pogodila bankarku u nogu.\n- Sve je bilo mirno, kada se odjednom začulo nekoliko pucnjeva - kaže za "Novosti" jedan od stanara okolnih zgrada. - Istrčali smo napolje i ugledali ženu srednjih godina kako zapomaže i nepomično leži na ulici, pored automobila. Mnogi su pritrčali u pomoć i bili uz nju do dolaska vozila Hitne pomoći, koje je stiglo posle dvadesetak minuta.\nSvedoci pričaju da je nesrećna žena sve vreme jaukala i bila uznemirena, jer je bol bio veoma jak. Prvi se snašao njen komšija, koji je istrčao sa mokrim peškirom i pokušao je da joj podveže nogu i spreči jače krvarenje.\n- Izgledalo je kao da se napadač i žrtva poznaju - navodi jedan od svedoka. - Dozvolio je da mu vidi lice. Reč je o muškarcu, krupnije građe. Posle pucnjave stavio je kacigu, seo na motor i pobegao u nepoznatom pravcu.\nDirektorka Zberbanke, prema prvim nalazima sa mesta događaja, zadobila je prostrelne rane na desnoj potkolenici, i kolima Hitne pomoći prebačena u Urgentni centar na dalje zbrinjavanje. Napadač, koji je ranio ženu, i dalje je u bekstvu, a policija i dalje intenzivno traga za njim.\n- Ljubica još nije dala zvaničnu izjavu policiji, jer je u šoku - navodi naš sagovornik blizak istrazi. - Kratko je samo rekla da ne poznaje osobu koja je pucala, kao i da nema neprijatelje. Nije znala ili htela da kaže od koga joj preti opasnost i šta se iza ovog napada krije.\nPolicija je u četvrtak tokom uviđaja, a i kasnije uzimala izjave od svedoka pucnjave . Istražni organi će u narednom periodu probati još jednom da razgovaraju i sa ranjenom direktorkom banke. Više detalja biće poznato posle završetka istrage.\nPROČITAJTE JOŠ: Sudar gradskog autobusa i kombija kod Ade - povređeno devetoro\nPREMA nezvaničnim informacijama, Ljubica M. poseduje zavidno bankarsko iskustvo, a treutno je direktor filijale Zberbanke na Novom Beogradu. Ona je radila u više privatnih firmi, a od 2005. do 2014. godine je predavala ekonomiju u srednjoj školi "Vuk Karadžić" u Ljuboviji, odakle je poreklom. Razvedena je i ima ćerku.\n11:56 Careić: Jauci iz budvanske policije se...\n11:50 Vlada Srbije usvojila nove mere: Evo...\nU potpunosti 42.66%


Maja Ognjenović u Ezačibašiju? - SPORTSKI ŽURNAL\nJedna od najboljih dizača svih vremena, reprezentativka Srbije i dama koja organizuje igru moćnog Vakifbanka menja tabor\nOdbojkaško tlo u Turskoj, u Istanbulu se ne smiruje. Kupoprodajna trka tri giganta Vakifbanka, Fenerbahčea i Ezačibašija ne prestaje. Poslednja u nizu „bombi“ a koja stiže ponovo sa Bosfora glasi Maja Ognjenović (36), aktuelni organizator igre Vakifbanka, iduće sezone obući će dres ljutog rivala Ezačibašija.\nI turski i inostrani mediji bave se već danima ovom temom, od trenutka kada je najbolji trener u Evropi Zoran Terzić, produžio paraf sa Fenerom do 2024. godine, potom i kapiten Ezačibašija Tijana Bošković, vernost klubu na još dve godine.\nPo onoj narodnoj „gde ima dima ima vatre“, možda će se Ognjenovićeva, koja se ove sezone bori sa Vakifbankom za triplu krunu, zaista ponovo obresti u Ezačibašiju.\nS obzirom da je sezona u jeku, niko iz tabora ni Vakifa ni Ezačibašija se još nije oglasio. Ipak, odgovor će sigurno da usledi u narednim nedeljama, a nema sumnje da će ako do dogovora dođe, najbolja reprezentativna dijagonala u Evropi i svetu Bošković-Ognjenović, zaigrati zajedno i u klubu.\nKapiten zlatne reprezentacije Srbije do sada je dva puta bila u taboru Ezačibašija, u sezoni 2009/10 i 2016-2018.\nZaza · 23 januar, 2021 14:47


Poljska saopštila kada će Minsk dobiti pomoć Evropske unije - 07.10.2020, Sputnik Srbija\nPoljski premijer Mateuš Moravecki rekao je da će Minsk dobiti paket pomoći Evropske unije samo ako krene putem demokratizacije. Evropska unija nudi Minsku... 07.10.2020, Sputnik Srbija\nsvet, vesti, belorusija, poljska, izbori i protesti u belorusiji, evropska unija (eu)\n14:55 07.10.2020 (Osveženo: 13:50 11.10.2021)\nMateuš Moravecki je saopštio da je na sastanku Evropskog saveta jednoglasno usvojen ekonomski plan, koji je on predložio u ime Višegradske grupe za „demokratsku Belorusiju“, prenosi portal.\nPremijer je naveo sledeće elemente „Ekonomskog plana za Belorusiju“: partnerstvo tokom dugoročnih infrastrukturnih investicija u Belorusiji, početak pregovaračkog procesa o bezviznom režimu, paket za stabilizaciju beloruske ekonomije, jačanje energetske bezbednosti, poboljšanje uslova za mala i srednja preduzeća.\n„Želimo da predstavimo perspektivu ekonomskog razvoja, ekonomsku transformaciju u pozitivnom smislu, odnosno uz očuvanje svih dobrih stvari za Belorusiju. Očuvanje veza sa Rusijom i istovremeno uključivanje Belorusije u ekonomski sistem EU", objasnio je Moravecki.\nOn je istakao da će ta „perspektiva“ direktno zavisiti od pozitivnog razvoja situacije u Belorusiji, kako političke tako i javne.\n17 Septembar 2020, 14:13\n„Ovo je plan za demokratsku Belorusiju i napominjemo da je prvobitni uslov da se započne proces demokratizacije", objasnio je Moravecki.\nIstovremeno, premijer je istakao da je ovo određeni proces i Poljska je u tom pogledu, s obzirom na njenu istoriju, svakako ekspert.\nNa temu budžeta, koji EU namerava da planira za Belorusiju, Moravecki je naglasio: „To nije mnogo novca, ali istovremeno nije beznačajna suma. U pitanju je nekoliko milijardi, koje će pomoći u razvoju infrastrukture i stabilnosti, kao što je energetski sistem, jer već znamo da u velikoj meri zavisi od Rusije".


BAJDEN ŽELI SASTANAK SA PUTINOM: To je moja nada i moje očekivanje | Novosti.RS\nBAJDEN ŽELI SASTANAK SA PUTINOM: To je moja nada i moje očekivanje\n04. 05. 2021. u 23:00\nAMERIČKI predsednik DŽozef Bajden izjavio je danas da bi želeo da se sastane sa ruskim predsednikom Vladimirom Putinom tokom svog junskog putovanja u Evropu.\n- To je moja nada i očekivanje. Radimo na tome - rekao je Bajden novinarima nakon govora o američkoj borbi protiv korona virusa, prenosi Rojters.\nBajden planira da prisustvuje samitu G7 u Kornvolu u Engleskoj, koji će se održati od 11.do 13. juna, a zatim leti za Brisel da se sastane sa liderima Evropske unije i prisustvuje samitu NATO 14. juna.\nAmerički zvaničnici rade sa ruskim kolegama na uspostavljanju samita Bajden-Putin u trećoj zemlji tokom Bajdenovog prvog prekomorskog putovanja od kada je postao predsednik.\nSASTANAK PUTINA I BAJDENA U JUNU ZAVISI OD VIŠE FAKTORA: Iz Vašingtona stižu signali, a pripreme u Moskvi još uvek nisu započete\n25. 04. 2021. u 14:13\nRUSKI MEDIJI PRENOSE: Putin i Bajden će se sastati u junu?\n25. 04. 2021. u 13:36\nBAJDEN BI MOGAO DA STAVI TAČKU PRE “ALI”: Još nisu počele pripreme za sastanak lidera Rusije i SAD, a pitanje je hoće li ga i biti!\n04. 05. 2021. u 17:45\nPESKOV IMA SAVET ZA AMERIKANCE: U dijalogu s Rusijom manje koristite „ali“\n29. 04. 2021. u 16:25\nOstaje da se vidi da li će dogovor biti postignut, piše Rojters.\nDŽo Bajden DŽozef Bajden Bajden i Putin sastanak Bajdena i Putina Vladimir Putin Evropa SAD Rusija sastanak u junu\nAMERIČKIM DIPLOMATAMA U RUSIJI OTEŽAN RAD - Medvedev - "To je dobro za Moskvu"\nSJEDINJENE Američke Države će izgubiti brojne mogućnosti za rad diplomata u Rusiji i za Moskvu je to čak dobro, izjavio je zamenik predsednika Saveta bezbednosti Rusije Dmitrij Medvedev odgovarajući na pitanja korisnika društvene mreže „VKontakte“.\n28. 04. 2021. u 18:07\nO ČEMU ĆE RAZGOVARATI PUTIN I BAJDEN? Stigle informacije iz Rusije - saopštena jedna od tema sastanka\nSARADNJA u sajber prostoru će biti jedna od tema potencijalnog samita predsednika Rusije i SAD, Vladimira Putina i DŽoa Bajdena, izjavio je direktor departmana za informacionu bezbednost Ministarstva inostranih poslova Rusije Andrej Krutskih.\n28. 04. 2021. u 16:28\nBLINKEN SAOPŠTIO STAV BELE KUĆE: Pregovori sa Rusijom su mogući samo pod jednim uslovom\nPREGOVORI Amerike i Rusije mogući su po mnogim pitanjima, počev od strateške stabilnosti, ali samo ako ne bude eskalacije sa strane Moskve, rekao je američki državni sekretar Entoni Blinken.\n28. 04. 2021. u 09:10\nSASTANAK BAJDENA I PUTINA NA LETO: Kremlj se ponovo oglasio - tačan datum još uvek nije utvrđen\nKADA je reč o mogućem sastanku predsednika Rusije i SAD, Vladimira Putina i DŽoa Bajdena imaju se u vidu letnji meseci, ali datum za sada nije određen, izjavio je portparol Kremlja Dmitrij Peskov.\n26. 04. 2021. u 13:26\nPUTIN I BAJDEN ĆE SE IPAK SRESTI! Ruski predsednik prihvatio poziv na samit o klimi\nPREDSEDNIK Rusije Vladimir Putin govoriće na klimatskom samitu 22. aprila, saopštila je pres-služba Kremlja.\n19. 04. 2021. u 17:22\nBAJDEN SE NADA DOGOVORU SA PUTINOM: Postoji sumnja da je unapred obavestio Putina o sankcijama\nNOVE sankcije SAD protiv Kremlja nisu previše oštre. To sugeriše da se Bela kuća možda nada da će postići sporazum sa ruskim predsednikom, Vladimirom Putinom, piše Konstantin Egert.\n18. 04. 2021. u 14:43\n..... i tvoj SPAS!\nUkinite nelegalne sankcije i povucite trupe iz Istocne Evrope .\nOMOGUĆITE SLOBODAN IZVOZ VAKCINA: Makron uputio snažnu poruku američkom predsedniku\nFrancuski predsednik Emanuel Makron pozvao je danas administraciju američkog predsednika DŽoa Bajdena da odustane od ograničenja izvoza vakcina protiv KOVID-19 i komponenata za njihovu izradu.\n08. 05. 2021. u 15:12\nNAPAD NA JEDNOG - NAPAD NA SVE: Češka traži od EU da proteraju bar po jednog ruskog diplomatu\n08. 05. 2021. u 14:51\nUDARIO PAJSEROM U GLAVU: Profesor čudom preživeo\nUČENIK JU Opšta gimnazija "Bosanska Krupa" u Bosanskoj Krupi, juče je metalnom palicom u predelu glave udario profesora.\nIZLILA SE SAVA U ZAGREBU: Posle dvodnevnih padavina visok vodostaj reke\nREKA Sava se danas izlila u Zagrebu zbog visokog vodostaja nakon dvodnevnih padavina, preneli su hrvatski mediji.\n08. 05. 2021. u 14:18\n15:51 NOVI SKANDAL U CRNOJ GORI: Posle čestitke lažnoj državi Kosovo, Bečić tajno zove papu Franju\nNAKON čestitke samozvanom predsedniku skupštine lažne države Kosovo, Aleksa Bečić je pozvao u Crnu Goru lično papu Franju.\n15:40 REDOVNI PREGLEDI SPAŠAVAJU ŽIVOTE: U Beogradu obeležen Svetski dan borbe protiv karcinoma jajnika\nSVETSKI dan borbe protiv karcinoma jajnika obeležen je danas u Beogradu uz poruku da redovni pregledi spasavaju živote i u slučaju raka jajnika koji u Srbiji ima visoku stopu smrtnosti, a od koga godišnje, od obolelih 800, umre 450 žena.\n15:39 EVO KAKO IZGLEDA U TRUDNOĆI: Mia Borisavljević fotografijom oduševila pratioce - blista od sreće (FOTO)\nPEVAČICA Mia Borisavljević po drugi put je u drugom stanju.\n15:37 "DOVIĐENJA, DRUŽE": Kolege se potresnim rečima oprostile od Feđe Stojanovića (FOTO)\nKOMEMORACIJA povodom smrti dramskog umetnika Feđe Stojanovića (1948-2021) danas je održana u njegovom matičnom pozorištu - Ateljeu 212, na velikoj sceni „Mira Trailović", u prisustvu uže porodice, mnogobrojnih prijatelja i kolega.\n15:32 CRNE VESTI ZA MILA ĐUKANOVIĆA: Andrija Mandić se uključio u jutarnji program i otkrio o čemu se radi (VIDEO)\nLIDER demokratskog fronta Crne Gore Andrija Mandić ističe da će sutra ujutru Marko Kovačević biti izabran za gradonačelnika. On dodaje da je siguran da će, većinu na vlasti činiti mladi i odgovorni ljudi koji će "povezati pokidane niti u Nikšiću".\nSlavni muzičar otvorio dušu i otkrio o sebi nepoznate detalje: Bio sam na korak do smrti\n55 CENE NEKRETNINA ĆE PASTI PREKO NOĆI: Stručnjaci tvrde - "Taj balon mora da pukne"\n26 ORBAN KOMENTARISAO VUČIĆEV GOL: Pogledajte šta je mađarski premijer poručio srpskom predsedniku (FOTO/VIDEO)\n19 "HVALA TI BRATE!" Kusturica u Andrićgradu uručio Peteru Handkeu „Veliku nagradu Ivo Andrić“ (FOTO)\nPROVERAVAJU SE NAVODI DANIJELE ŠTAJNFELD: Još traje predistraga o optužbi glumice protiv Branislava Lečića\n08. 05. 2021. u 14:05\nNOVI DETALJI POŽARA U NOVOM SADU: Vatrogasci evakuisali 24 osobe, među kojima i decu (FOTO)\n08. 05. 2021. u 12:40\nREDOVNI PREGLEDI SPAŠAVAJU ŽIVOTE: U Beogradu obeležen Svetski dan borbe protiv karcinoma jajnika\n08. 05. 2021. u 15:40\nNAJNOVIJI PODACI O BROJU VAKCINISANIH: Drugu dozu je primilo više od 1,6 miliona građana\n08. 05. 2021. u 15:20\nPAD KORONA BROJKI: U Beogradu 242 novozaraženih, a evo kakva je epidemiološka situacija u ostalim gradovima Srbije\n08. 05. 2021. u 15:09\nNAJNOVIJI KORONA PRESEK: Preminulo 20 pacijenata, zaraženo još 1.056 osoba\n08. 05. 2021. u 15:06


Odgušenje horizontale • Vodoinstalater - Beograd\nNalazite se na: Početna / Odgušenja / Odgušenje horizontale\nOdgušenje kanalizacione horizontale ume da bude jako zahtevan posao. Kada se radi o horizontalama obično se misli na sve kanalizacione cevi koje prolaze ispod poda ili plafona u vašem kupatilu. Isto tako se horizontale nalaze i u podrumskim prostorijama zgrade ili kuće, a nekada su ukopane u podu ili ispod samog plafona neke podrumske prostorije. Uglavnom su to glavne odvodne kanalizacione cevi koje odvode otpadne vode (fekalije) koje se slivaju iz vertikala dalje u glavnu kanalizaciju do ulice.\nKada dođe do ovakvog problema, to znači da vam je potrebna isključivo ruka dobrog i profesionalnog vodoinstalatera koji se dobro razume u samu problematiku kao i profesionalne mašine i woma vozila za odgušenje horizontale pod pritiskom. Ukoliko nemate takvog, svaki vid nevešte intervencije neće otkloniti problem ili će pak delimično rešiti zagušenje. To svakako nije rešenje za vas.\nNaš vodoinstalaterski servis, uz pomoć adekvatne opreme i alata, nudi uslugu odgušenja horizontale po POVOLJNIM cenama, 24h dnevno, 365 dana u godini. Naše ekipe dolaze na Vašu kućnu adresu u najbržem roku nakon Vašeg poziva, i to važi za sve beogradske opštine. Za realizovanu uslugu dobijate račun i garanciju.\nOdgušenje horizontale Beograd\nKada dođe do zagušenja horizontale vrlo je verovatno da će doći do izlivanja vode i poplave u vašem stanu ili kući koje dovode do hitne intervencije i obaveznog dolaska vodoinstalatera radi odgušenja kanalizacione horizontale.\nSve što se slije iz kanalizacije okolnih kupatila i svih vertikala završi u horizontali tako da se protočnost kanalizacije koja se nalazi u horizontali vremenom smanjuje dok ne dođe do zagušenja. Ako vam se desi ovakvo zagušenje kontaktirajte nas i naš dežurni vodoinstalater će vas posavetovati i zakazati intervenciju ili hitnu intervenciju radi odgušenja kanalizacione horizontale.\nOdgušenje horizontale naš tim vodoinstalatera radi za vas u sledećim delovima Beograda:\nOdgušenje horizontale Novi Beograd\nOdgušenje horizontale Zemun\nOdgušenje horizontale Mirijevo\nOdgušenje horizontale Zvezdara\nOdgušenje horizontale Borča\nOdgušenje horizontale Vračar\nOdgušenje horizontale Savski venac\nOdgušenje horizontale Banovo Brdo\nOdgušenje horizontale Rakovica\nOdgušenje horizontale Stari Grad\nOdgušenje horizontale Palilula\nOdgušenje horizontale Vidikovac\nOdgušenje horizontale Miljakovac\nOdgušenje horizontale Žarkovo\nOdgušenje horizontale Karaburma\nOdgušenje horizontale Železnik


Republika / "Gledam da ih nema" HIT odgovor ministra Lončara na pitanje: Da li ima Crnogoraca u srpskom zdravstvu?\nLončar je gostovao juče na televiziji O2, gde je govorio o situacijiu zdravstvu, a onda je upitan da komentariše situaciji u Crnoj Gori, nakon usvajanja spornog Zakona o slobodi veroispovesti zbog kojeg se već nedeljama održavaju mirne litije i molebani u gotovo svim gradovima te držve.\n- Narod ima svoju misiju u kojoj ne može da izgubi. Imate sada na zajedničkom stavu narod i državu Srbiju, koja ne pravi loše poteze, koja filigranski vodi dobru politiku - rekao je Lončar.\nIstakao je da je Srbija jedna otvorena zemlja, te da za razliku od naše države, u Crnoj Gori nijedan Srbin nije na direktorskoj poziciji.\n- A ovde na mnogo vodećih mesta imamo te Crnogorce koji još nisu ni srpski naučili, ne znaju da pričaju srpski - rekao je Lončar.\nUpitan da li takvih ima i u zdravstvu, Lončar je kazao da "gleda ih nema", jer smatra da Srbija ima dovoljno valitetnih ljudi i onih kojigovore srpski i koji zaslužuju da budu na tim pozicijama.\nIstiče da pritom nikoga ne omalovažava, ali da smatra da je osnovni red da, ako neko želi da bude u Beogradu, ako želi da bude direktor ili na nekoj funkciji, bar, kako kaže, "nauči srpski".\nSrbija Zdravlje Zlatibor Lončar Crna Gora SPC Srpska pravoslavna crkva Ministarstvo zdravlja Crnogorci Ministarstvo zdravlja Srbije\nSRBIJA JE PRVA U EVROPI PO BROJU VAKCINISANIH! Interesovanje građana ne jenjava